Najnoviji gaf italijanskog premijera\nRIM - Italijanski premijer Silvio Berluskoni, poznat po čestim gafovima, napravio je grešku u vezi s biografijom svog prijatelja, ruskog predsednika Vladimira Putina, izjavivši da je "antikomunista" koji je "doživeo opsadu Staljingrada", javlja Tanjug. "Putin je ponosni antikomunista", rekao je odgovarajući na pitanje novinara lista Unita o prijateljstvu s ruskim predsednikom. Berluskoni je prvo kritikovao komunizam "odgovoran za smrt 100 miliona ljudi", a onda je naveo da je Putin "doživeo opsadu Staljingrada u kojoj je njegova porodica uništena".\nMeđutim, Putin je rođen posle Drugog svetskog rata - 1952. Njegovi otac i majka su zaista učestvovali u odbrani grada opkoljenog nemačkim trupama, ali to je bio Lenjingrad (danas Sankt Peterburg) i oboje su preživeli. Za vreme opsade preminuo je Putinov stariji brat. Ruski predsednik pristupio je tajnoj policiji KGB 1975. i bio je član KP SSSR sve do 1991.\nBerluskoni (69) voli da se hvali i dobrim odnosima s većinom svetskih lidera pa ni ove godine nije propustio priliku da se pohvali. "Sa svim liderima G 8 imam srdačne odnose. To je bez sumnje pomalo i zbog mojih godina. U proseku od svih sam stariji 15 godina, pa me moje kolege smatraju starijim bratom koji ima najviše iskustva", rekao je on.


U Bosanskoj Krupi predstavljen Projekt općinskog okolišnog i ekonomskog upravljanja (MEG)\nNaslovnica Bosanska Krupa U Bosanskoj Krupi predstavljen Projekt općinskog okolišnog i ekonomskog upravljanja (MEG)\nU Bosanskoj Krupi danas je predstavljen Projekt općinskog okolišnog i ekonomskog upravljanja (MEG), nova inicijativa Vlade Švicarske vrijedna 36 miliona KM koju će u narednih 12 godina provoditi Razvojni program Ujedinjenih nacija (UNDP).\nProjekt se realizuje u tri četverogodišnje faze. U prvih pet mjeseci UNDP će zajedno sa svim relevantnim zainteresiranim stranama predvoditi izradu cjelokupnog projektnog dokumenta za četverogodišnju glavnu fazu projekta. Upravo se o tome razgovaralo na sastanku u Bosanskoj Krupi kojem su prisustvovali predstavnici UNDP-a i predstavnici ekonomskih razvojnih odjela unutar jedinica lokalnih samouprava.\nCilj projekta je podržati decentralizaciju i lokalnu samoupravu u Bosni i Hercegovini, unaprijediti održivo i pravično pružanje lokalnih usluga i doprinijeti širenju mogućnosti ekonomskog razvoja putem fokusiranja na lokalne samouprave kao nivo vlasti koji je najbliži građanima i koji ima značajne nadležnosti nad pružanjem lokalnih usluga kao i ključnu ulogu u stvaranju povoljnog poslovnog okruženja i poticanju privrednog rasta.\nRezultat projekta trebaju biti općine koje posjeduju odgovarajuće nadležnosti i finansijska sredstva, koje su poboljšale svoje demokratsko upravljanje i koje pružaju javne usluge na inkluzivan, efektivan i efikasan način, posebno usluge vezane za sektor privrede i okoliša.\nNa osnovu definiranog općeg cilja, glavna faza projekta predviđa tri međusobno povezana smjera djelovanja koji bi trebali biti provedeni u periodu 2016.-2019. Prvi se odnosi na demokratske javne politike i dobre procese upravljanja u jedinicama lokalnih samouprava. Intervencije u ovom segmentu će se fokusirati na jačanje efikasnih i odgovornih sistema za provedbu općinskih politika koji se odlikuju valjanim i transparentnim donošenjem odluka i efektivnim upravama. Drugi smjer se odnosi na pružanje visokokvalitetnih javnih usluga u sektoru privrede i okoliša koje su u skladu sa potrebama građana. Aktivnosti u ovoj oblasti će pomoći da se javni prioriteti pretoče u konkretne rezultate unapređenjem kapaciteta pružalaca usluga, investicijama u infrastrukturu i poboljšanjem poslovnog okruženja. I treći smjer se odnosi na regulatorne okvire na višim nivoima vlasti koji omogućuju efektivno pružanje javnih usluga. Ovaj niz intervencija vertikalno povezuje i osigurava koherentnost između aktivnosti na lokalnom nivou i okvira politika i regulatornog okvira na višim nivoima vlasti te sistematski održava promjene.\nU okviru svog središnjeg metodološkog pristupa projekt će nastojati stvoriti jedinstvene sinergije između sektora okoliša i privrede u cilju ostvarenja dodatne vrijednosti rezultata usluga i širenja razvojnih efekata. Na primjer, to će se postići primjenom mjera ekonomičnosti u sektoru vodosnabdijevanja i odvodnje i prečišćavanja otpadnih voda, kao i stavljanjem općinske infrastrukture i usluga u funkciju ekonomskog razvoja. Podržavanjem pružanja kvalitetnih općinskih usluga ne samo da će se zadovoljiti potrebe građana, uz posvećivanje pažnje najranjivijim kategorijama, već će se također dati doprinos investicijama i ekonomskim aktivnostima.\nS obzirom da većina potencijalnih partnerskih JLS već ima postojeće integrirane lokalne strategije, projekt ne predviđa pomoć pri strateškom planiranju. Umjesto toga, projektna finansijska sredstva će se izričito usmjeriti na provedbu lokalnih strateških prioriteta i poboljšanje kapaciteta upravljanja razvojem. U cilju dalje isplativosti, resursi ovog projekta se neće koristiti za izradu i provedbu sveobuhvatnih programa obuke za lokalne uprave. Projekt će umjesto toga koristiti programe obuke dostupne na osnovu postojećeg javnog sistema za JLS u Bosni i Hercegovini. Nadalje, projektne aktivnosti će biti usko vezane za druge ključne i iznimno važne inicijative UNDP-a, kao što je multidonatorski program Zelenog ekonomskog razvoja i Projekt lokalnog integriranog razvoja (LID) koji finansira EU, pri čemu će se projektu na raspolaganje staviti dodatno značajno stručno znanje, resursi i mreže, koji neće biti samo isplativiji, već će također osigurati bolju koordinaciju, eliminirati preklapanje i u konačnici dovesti do dosljednije podrške partnerskim JLS.\nPrva projektna faza će obuhvatati rad sa ključnom grupom od 18 jedinica lokalnih samouprava, organiziranih u 2 geografska klastera (sjevero-zapad, Unsko-sanski kanton/regija Prijedora; sjevero-istok, šira regija Doboj-Tuzla) koji će biti odabrani među 30 potencijalnih partnerskih JLS. Tokom procesa odabira u obzir će se uzeti lokalne uprave koje su uključene u projekte ILDP i GOV-WADE, s obzirom da one posjeduju uspostavljene strategije i sisteme općinskog upravljanja koji mogu služiti kao platforma za MEG projekt. Nastojat će se naravno ostvariti uravnotežena zastupljenost JLS iz oba entiteta koje učestvuju u projektu.\nPrethodni članak“Izbjeglice iz Bosne bile su zahvalne, ovo su divlje horde”\nSljedeći članakPucanj u dušu” – film o silovanjima žena za vrijeme rata u BiH


Kompanije - 1\n04. 04. 2021 14:38\nČelni ljudi britanskih avio-kompanija uputili su apel premijeru Borisu Džonsonu da u narednim nedjeljama ukine međunarodne putne restrikcije koje je uvela Vlada.\n02. 04. 2021 09:23\nPODGORICA - Na novoj listi Centralne banke Crne Gore (CBCG) nalazi se ukupno 19.060 blokiranih kompanija, što je za 30 preduzeća više nego na prethodnoj listi.\n09. 03. 2021 15:12\nSARAJEVO - Ambasador Irana u BiH Reza Gelikhan rekao je direktoru Agencije za strana ulaganja u BiH (FIPA) Milici Marković da su iranske kompanije posebno zainteresovane za ulaganja u oblasti energetike, poljoprivrede, metalo-prerađivačke i automobilske industrije.\nNastavljen rast kreditiranje preduzeća u evrozoni u julu\n27. 08. 2020 11:43\nKompanije u evrozoni nastavile su da podižu bankarske kredite i u julu, mada rast pozajmica usporio poslije vrhunca krize korona virusa, pokazuju današnji podaci Evropske centralne banke.\n29. 05. 2020 17:10\nSARAJEVO, BANJALUKA - Odluka o obaveznoj primjeni preferencijalnog tretmana domaćeg u postupcima javnih nabavki će pružiti dodatnu podršku oporavku i razvoju domaće privrede, posebno u novonastaloj situaciji i otežnom poslovanju bh. kompanija usljed pandemije kovida-19.\nPojedine kompanije redukovale letove, neke otkazale\n18. 03. 2020 09:40\nSARAJEVO - Većina avio-kompanija redukovala je letove iz i prema Sarajevu kao prevenciju širenja virusa korona, dok su neke u potpunosti otkazale letove do daljeg, rečeno je Srni iz sarajevskog Međunarodnog aerodroma.\nKompanijama u Francuskoj 45 milijardi evra kao krizna mjera\n17. 03. 2020 09:00\nFrancuska će obezbijediti 45 milijardi evra kao kriznu mjeru za kompanije usljed očekivanog pada ekonomskog rasta za jedan odsto ove godine zbog širenja zaraze virusom korona, izjavio je francuski ministar finansija Bruno le Mer.\nAkcije evropskih avio-prevoznika plaćaju ceh Trampove odluke\n12. 03. 2020 22:24\nLONDON - Akcije evropskih avio-kompanija bilježe danas snažan pad, nakon odluke američkog predsjednika Donalda Trampa o uvođenju zabrane putovanja iz kontinentalne Evrope u SAD.\nKina uvodi nove mjere podrške avio-kompanijama zbog epidemije\n09. 03. 2020 09:53\nPEKING - Kineska uprava za civilno vazduhoplovstvo najavila je danas da će smanjiti aerodromske takse i naknadu za kontrolu leta, te da će odložiti primjenu rasporeda letenja za predstojeću letnju sezonu kako bi podržala avio-kompanije čije je poslovanje ugrozila epidemija kronavirusa.\nBrčko ima ozbiljne kompanije\n13. 12. 2019 16:41\nBRČKO - Šef Delegacije EU i specijalni predstavnik Evropske unije u Bosni i Hercegovini Johan Zatler posjetio je Agroindustrijski kompleks "Studen Holdinga" u Brčkom.


Dinkić sprema kandidata i za gradonačelnika Beograda | Glas javnosti\nPočetna > Beograd > Dinkić sprema kandidata i za gradonačelnika Beograda\nDinkić sprema kandidata i za gradonačelnika Beograda NIŠ - Lider Ujedinjenih regiona Srbije Mlađan Dinkić izjavio je u Nišu da će oni samostalno izaći na izbore u Beogradu i u svim drugim gradovima i opštinama Srbije i najavio da će u narednom periodu saopštiti ime kandidata za gradonačelnika glavnog grada.\nDinkić je u izjavi novinarima na taj način demantovao pisanje pojedinih medija da URS pregovara o svojoj podršci nekom drugom kandidatu za gradonačenika Beograda. Na pitanje kada će saopštiti ime svog kandidata za gradonačelnika Beograda, Dinkić je odgovorio da za to ima vremena.\n"Nijedna partija još nije predstavila svog kandidata ua gradonačelnika Beograda, kao što je to učinio URS u Nišu, tako da za to ima vremena", kazao je Dinkić predstavljajući 48 kandidata za gradonačelnike i predsednike opština u Srbiji.\nUpitan da li zna datum održavanja parlamentarnih izbora Dinkić je rekao da je najkasniji rok 6. maj\n2012. godine. "Da li će biti nešto ranije ili će izbori biti održani na Đurđevdan, odlučiće onaj ko ih raspisuje", rekao je Dinkić.\nDinkić sprema kandidata i za gradonačelnika Beograda\nPesnička reč na Zemunskom keju Naslovna


Početak/Hronika/Nišlija (63) koji je dodirivao devojčice u parku i na ponovoljenom suđenju dobio pet godina zatvora\nS. N. (63) iz Niša koji je optužen da je 18. septembra prošle godine na dečjem igralištu u Naserovoj ulici u Nišu dodirivao po intimnim delovima tela dve devojčice stare sedam i osam godina, na ponovljenom suđenju pred Osnovnim sudom u Nišu ponovo je osuđen na pet godina zatvora.\nNepravosnažnom presudom njemu je izrečena i mera lečenja od alkoholizma dok će mu po izlasku sa robije u narednih 20 godina biti zabranjeno da posećuje igrališta i druga mesta gde se okupljaju maloletnici. Pored toga, svaku promenu adrese moraće da prijavljuje policiji.\nS. N. je uhapšen zbog sumnje da je na dečjem igralištu u Naserovoj ulici dve devojčice dodirivao po intimnim delovima tela i stavljao im ruke na njegov polni organ. On stanuje u blizini blizini igrališta pa se pretpostavlja da je u kontakt sa decom došao kada su prišla da se poigraju sa njegovim psom.\nSlučaj je otkriven nakon što su se deca požalila roditeljima, a pedofil je identifikovan pregledom snimaka sa nadzornih kamera na obližnjim zgradama.\nS.N. je u momentu hapšenja imao nanogicu i bio u kućnom zatvoru zato što je šesnaestogodišnjem dečaku pretio bombom, jer je ovaj navodno, prolazeći sa drugovima, pravio buku ispod njegovog prozora.\nigralište Naserova ulica pedofil\nNišlija osuđen na pet godina zatvora zbog dodirivanja devojčica na igralištu


Ministarstvo pravosuđa ne može da ostane imuno na veliki broj zahteva građana, jer se više od 160 hiljada njih, na inicijativu Fondacije „Tijana Jurić” i dnevnog lista „Blic”, svojim potpisima izjasnilo da je za uvođenje doživotne robije za ubice dece.\nU zajedničkoj akciji prikupljeno je i predato 160.000 potpisa\nZa raspravu o izmeni zakona neophodno je 30 hiljada potpisa građana, tako da će se predlog izmene zakona uskoro naći pred poslanicima u Skupštini Srbije.\nTo je za “Blic” izjavila Nela Kuburović, ministarka pravosuđa, uz napomenu da i lično podržava izmenu zakona kojom bi se, umesto kazne od 40 godina, za ubice dece uvela kazna doživotne robije.\n- Ministarstvo pravosuđa je još 2015. godine predložilo uvođenje kazne doživotne robije u naš pravosudni sistem, ali možda u tom trenutku stručna javnost nije bila zainteresovana da diskutuje o toj temi. Nakon dostavljanja oko 160 hiljada potpisa za uvođenje kazne doživotne robije, ponovo smo pokrenuli javnu raspravu na tu temu - kazala je Kuburovićeva.\nOTAC TIJANE JURIĆ Akcija "Doživotni zatvor za ubice dece" je pobeda svih nas i NEĆEMO STATI\nPo rečima Kuburovićeve, namera Ministarstva pravosuđa je da se kazna doživotnog zatvora, osim zbog ubistva dece, može izreći i za druge vrste teških ubistava.\n- Međutim, to zahteva izmenu Krivičnog zakonika, zatim Zakona o krivičnom postupku i izvršenju zatvorskih sankcija, kao i čitavog niza podzakonskih akata. Međutim, mi, bez sumnje, nećemo ostati nemi na zahtev naših građana, i svakako ćemo tu temu uskoro staviti na dnevni red - precizirala je Kuburovićeva.


Br. dela: 17S0150\nPouzdani kolor laserski štampač sa izvanrednim kvalitetom štampe i performansama.\nLexmark C760 sa rezolucijom 1200 x 1200 dpi omogućava bolji prikaz detalja na vašim fotografijama ili poslovnim grafičkim prezentacijama. 4800 Image Quality (podrazumevano) obezbeđuje visok kvalitet štampe.\nLexmark C760dn sa brzinom štampe do 23 str/min A4 formata crno i kolor i procesorom brzine 600MHz štampa prvu kolor stranu za manje od 15 sekundi a crnu za manje od 13 sekundi. Korisnici mogu veoma obavljati svoje poslove bez suvišnog čekanja pored štampača.


"Srpska iznad svega": SPS objelodanio slogan za predstojeće izbore - mojKontakt portal - Radio Televizija Kontakt\nSocijalistička partija Srpske na predstojeće opšte izbore ići će sa sloganom “Srpska iznad svega” saopšteno je nakon sastanka Izbornog štaba SPS.\nPortparol SPS Milan Unčanin poručio je da slogan Srpska iznad svega objedinjuje politike i programske ciljeve SPS koji su okrenuti mladima, radnicima, borcima, penzionerima i demografskoj i privrednoj obnovi Republike Srpske.\nNaše politike i naš program podrazumijevaju da ništa nije važnije od interesa Republike Srpske i zato smo izabrali slogan koji jasno govori za šta se borimo.\nLjubav prema Republici Srpskoj se izkazuje djelima, a ne riječima i zato naše politike nisu prazne riječi, nego konkretni ciljevi za čije ostvarenje se borimo.\nSPS ima snagu da se izbori za realizaciju tih ciljeva, a nakon opštih izbora imaćemo priliku da pokažemo da je jedina uspješna politika ona kojoj je Srpska iznad svega i koja to pokazuje rezultatima i radom – rekao je Unčanin.\nDodaje i to da se zato SPS zalaže za slogu i nacionalno jedinstvo, jačanje veza sa našom maticom i realizaciju politika koje su okrenute realnim problemima građana.\nSPS nasatavlja da jača, okupljamo vrijedne ljude koji žele da rade i mijenjaju stvari na bolje i već sada smo sigurni da će nakon izbora SPS sa mnogo većim kapacitetima uticati na realizaciju naših ciljeva – istakao je Unčanin, prenose Novosti.


INTERVJU, AMBASADOR MARKO ĐURIĆ: Neshvatljivo je prisutvo diplomatskog kora na proslavi etničkog čišćenja Srba u Hrvatskoj! | Serbiantimes.info\nINTERVJU, AMBASADOR MARKO ĐURIĆ: Neshvatljivo je prisutvo diplomatskog kora na proslavi etničkog čišćenja Srba u Hrvatskoj!\nNakon godina provedenih na mestu šefa Kancelarije za Kosovo i Metohiju, Marko Đurić je ovu godinu započeo na novoj dužnosti, ništa manje komplikovanoj negoli je bila prethodna, a u smislu diplomatskih veza i odnosa Srbije sa ostatkom sveta, verovatno i najvažnijoj – mestu ambasadora Srbije u Vašingtonu.\nSjedinjene Američke Države su najveći promoter nezavisnosti Kosova, iste one protiv koje se godinama borio na svojoj prethodnoj dužnosti, ali je to ujedno i zemlja u kojoj živi brojna i finansijski moćna srpska emigracija koja nije zadovoljna tretmanom u matičnoj državi i koja je, valja i to istaći, svakim danom sve brojnija. Sve to govori da smo povoda za ovaj intervju imali mnogo, pa se postavljalo samo pitanje odakle krenuti…\nOdlučili smo da krenemo od početka…\nNa dužnosti ste skoro 7 meseci, šta ste uspeli da uradite za to vreme?\n–Od januara meseca, kada sam i zvanično preuzeo dužnost ambasadora, kolege u Ambasadi i ja smo organizovali susrete sa više od 35 kongresmena i senatora. Za ovo kratko vreme smo uspeli da u oba doma najvišeg američkog zakonodavnog tela pustimo srpski glas i probudimo dodatno interesovanje za našu zemlju. Značajno smo osnažili i proširili Srpski kokus u Kongresu kao jednu zdravu interesnu grupu američkih zvaničnika koji uvažavaju Srbiju i dele stav o značaju građenja još kvalitetnijih i raznovrsnijih srpsko-američkih odnosa.\nDRUGAČIJI PRISTUP: Posle Kosova, Marko Đurić na najvažnijoj diplomatskoj funkciji\nKroz svakodnevnu komunikaciju sa Stejt dipartmentom, Belom kućom, Ministarstvom trgovine SAD, Pentagonom i drugim institucijama izvršne vlasti koje se direktno bave našom zemljom iznosimo činjenice o Srbiji, prenosimo naše spoljnopolitičke stavove i branimo državne interese. Bez želje da se hvalimo, ali vrlo je primetan drugačiji nastup naših sagovornika prema nama, a nemali broj puta smo čuli i konstataciju da Srbija sada zrači novim sjajem i novom energijom koja s naše strane decenijama nije viđena u Americi.\nPodsetiću da je ministarka trgovine SAD Đina Rejmondo nedavno nazvala Srbiju ekonomskim motorom Balkana, što predstavlja nedvosmislen znak da, ne samo da smo na odličnom putu po pitanju privrednog rasta i razvoja, već i da američka strana prepoznaje i visoko ceni naše napore. Kada vam najveća svetska ekonomska sila oda priznanje za ostvarene uspehe u sprovođenju ekonomskih reformi i relevantnih mera, to je istovremeno i ogromna privilegija i ogromna odgovornost da takvu ocenu opravdate i zaslužite i u budućem periodu.\nSASTANCIMA OSNAŽITI SRPKI KOKUS: Sa kongresmenkom Eskobar i senatorom Vikerom\nOd januara meseca, kada sam i zvanično preuzeo dužnost ambasadora, kolege u Ambasadi i ja smo organizovali susrete sa više od 35 kongresmena i senatora. Takođe, značajno smo osnažili i proširili Srpski kokus u Kongresu\nStvaranjem dobre i pozitivne slike o stabilnoj Srbiji sklapamo jedan mudar, odgovoran i dugoročan politički mozaik našeg nastupa na američkom tlu, kao i jačanja sveukupnih odnosa sa SAD kao jednim od stubova naše spoljne politike.\nUsudiću se i da konstatujem da sadržajnost i učestalost kontakata i susreta koje naša Ambasada ostvaruje sa svim nivoima američke administracije jesu takvi da nam na njima mogu pozavideti čak i neke veće zemlje. Ne treba smetnuti s uma da se u Vašingtonu za naklonost i pažnju američkih zvaničnika bori čak 196 diplomatskih misija, a da je Ambasada jedne male Srbije uspela da – za nešto više od šest meseci – i u američkom državnom aparatu i u ovdašnjem diplomatskom koru bude prepoznata kao jedno od najaktivnijih predstavništava iz ovog dela sveta u domenu bilateralne, ekonomske, kulturne i javne diplomatije.\nŽIVA DIPLOMATSKA ATIVNOST: Na prijemu za nacionalni praznik Kolumbije\nLično se svakodnevno trudim da svojim radom i zalaganjem opravdam ogromno poverenje koje su mi ukazali predsednik Vučić, Vlada Srbije na čelu sa premijerkom Brnabić i ministar Selaković. Iako smatram da sam na čelu jednog dobrog tima, uvek mislim da ima prostora za dodatno angažovanje, dodatni trud i nove, inovativne ideje za predstavljanje i promociju naše zemlje u centru svetske moći.\nKako ocenjujete odnose Srbije i SAD i na kakav ste prijem naišli od strane američkih zvaničnika?\n-Od velikog je značaja biti predstavnik Srbije u Americi u godini kada naše dve zemlje obeležavaju ne samo veliki jubilej – 140 godina dugu istoriju diplomatskih odnosa – već i dodatne četiri važne godišnjice: 15 godina Programa državnog partnerstva Srbije i Ohaja, 100 godina od osnivanja Srpske pravoslavne crkve na severnoameričkom kontinentu, 20 godina postojanja USAID programa u Srbiji, kao i 5 godina direktnih letova naše Er Srbije od Beograda do Njujorka. Poslednjih godina se ubrzano piše nova stranica naših bilateralnih odnosa u kojima je Srbija protagonista po ekonomskim rezultatima, investicionom potencijalu, akademskim dostignućima, pa i uspehu u sprovođenju procesa vakcinacije i solidarnosti sa susednim i drugim zemljama u najtežim pandemijskim okolnostima.\nUveren sam da su naši aktuelni odnosi na putu ka onim odnosima koje smo imali u najsvetlijim trenucima zajedničke prošlosti, kada su naše dve zemlje bile saveznici i saborci u boju za slobodniji i bolji svet.\nNEMA ZATVORENIH VRATA: Sa kongresmenima Klaudiom Tili i Stivom Stiversom, članovima Srpskog kokusa u Vašingtonu\nZa Srbiju u Vašingtonu nema zatvorenih vrata. U više navrata sam prisustvovao susretima predsednika Vučića i tadašnjeg potpredsednika Bajdena – poslednji put prilikom njegove posete Beogradu 2016. godine, i lično se uverio u pozitivnu atmosferu, otvoren pristup i srdačan odnos sa našim predsednikom.\nDa li vam je činjenica da je više srpskih zvaničnika, kao i srpska dijaspora u Americi, na prethodnim izborima podržala bivšeg predsednika Trampa, zatvorila neka vrata i otežala posao…Da li ste stekli takav utisak?\n-Ni najmanje. Svaka ozbiljna zemlja teži tome da ima dobre odnose sa američkom administracijom, bez obzira na to ko je u Beloj kući. Zahvaljujući predsedniku Vučiću, mi smo to uspeli i da dokažemo našom opredeljenošću ka saradnji sa svima i pronalasku zajedničkog imenitelja sa svakom stranom. Za Srbiju u Vašingtonu nema zatvorenih vrata. U više navrata sam prisustvovao susretima predsednika Vučića i tadašnjeg potpredsednika Bajdena – poslednji put prilikom njegove posete Beogradu 2016. godine, i lično se uverio u pozitivnu atmosferu, otvoren pristup i srdačan odnos sa našim predsednikom.\nKao i u svakom političkom sistemu, a posebno u ovako dominantno dvopartijskom kakav je američki, od suštinskog je značaja razgovarati sa svim stranama i čuti stavove i mišljenja i vlasti i opozicije. Kongresni kokusi, pa tako i naš, najčešće imaju dva kopredsedavajuća, od kojih je jedan pripadnik Demokratske stranke, a drugi Republikanske. Mi u Kongresu razgovaramo i susrećemo se i sa demokratskim i sa republikanskim kongresmenima i senatorima, što rade i sve druge diplomate u Vašingtonu.\nODLAZAK TRAMPA NIJE PROMENIO NIŠTA: Sa direktorom Internacionalnih operacija Spenserom i pripadincima Nacionalne garde Ohaja\nPromena vlasti u Vašingtonu ni u kom smislu ne utiče na obaveze preuzete Vašingtonskim sporazumom, i mi kontinuirano dobijamo uveravanja naših sagovornika iz administracije da su posvećeni poštovanju dogovorenog i ispunjenju obaveza sadržanih u tekstu Sporazuma. Za nas su svakako najznačajniji jednogodišnji moratorijum Prištini na aplikacije za članstva u međunarodnim organizacijama i obaveza poštovanja sudskih presuda o zaštiti i vraćanju imovine manastira Visoki Dečani\nBili ste u delegaciji Srbije koja je potpisala Vašingtonski sporazum. Da li će se odnosi Srbije i SAD dalje graditi na tačkama tog sporazuma ili će on, s obzirom na promenu vlasti u Vašingtonu, ostati prazno slovo na papiru? Ako neće, koje njegove stavke će ostati u igri, u smislu da će biti procesuirane i ispoštovane?\n-Promena vlasti ni u kom smislu ne utiče na obaveze preuzete Vašingtonskim sporazumom, i mi kontinuirano dobijamo uveravanja naših sagovornika iz administracije da su posvećeni poštovanju dogovorenog i ispunjenju obaveza sadržanih u tekstu Sporazuma. Za nas su svakako najznačajniji jednogodišnji moratorijum Prištini na aplikacije za članstva u međunarodnim organizacijama i obaveza poštovanja sudskih presuda o zaštiti i vraćanju imovine manastira Visoki Dečani, kao i čitav niz elemenata kojima se štiti naša infrastruktura, ekonomija i uopšte imovina Srpske Pravoslavne Crkve na Kosovu i Metohiji.\nKakva je situacija sa kancelarijom DFC u Beogradu i kakva je njena budućnost posle odlaska gospodina Jovanovića?\n-Otvaranjem jedne od najmoćnijih američkih razvojnih banaka u našem glavnom gradu, američka administracija dala je jasan znak da Srbiju doživljava kao pouzdanog partnera, perspektivnog saradnika i čvrsto uporište za proširenje mreže investicionih aktivnosti SAD i američkih kompanija u čitavom regionu.\nEKONOMIJA NA PRVOM MESTU: mbasador Marko Đurić i direktorka “Vajsroj hotels end Rizorts” Sem Torgerson\nZahvalni smo gospodinu Jovanoviću na njegovom doprinosu sveukupnom postavljanju temelja za ozbiljno ekonomsko angažovanje SAD u Srbiji i na Zapadnom Balkanu, i uvereni smo da će i novo rukovodstvo Kancelarije DFC u Beogradu nastaviti rad na daljem unapređenju poslovne klime na ovim prostorima. Taj njihov zadatak je u direktnoj korelaciji sa novoimenovanim konceptom „Otvoreni Balkan“ kao inicijativom proizniklom iz vizije predsednika Vučića, premijera Zaeva i premijera Rame o jedinstvenom regionalnom tržištu bez granica, zasnovanom na slobodnom kretanju ljudi, robe, kapitala i usluga.\nSUSRETI SA NAJVAŽNIJIM SRPSKIM UDRUŽENJIMA: Đurić sa predstavnicima SNF u Kulturnoj bašti u Klivlendu\nOvdašnja srpska dijaspora značajna je i kvantitativno i kvalitativno, u smislu visoke pozicioniranosti, ličnih i profesionalnih kvalifikacija, kao i prisutnosti u različitim branšama američkog javnog života. Do sada sam se susreo sa predstavnicima nekoliko vodećih srpskih organizacija u SAD i sa njima razgovarao o načinima povezivanja i ostvarivanja praktične saradnje u realizaciji konkretnih poslovnih ideja, kreativnih i inovativnih projekata. Takođe, našoj dijaspori je važno i organizovanje bankarskih doznaka za otadžbinu po nižim tarifama nego što se to sada radi preko komercijalnih banaka.\nDa li ste i koliko uspeli da ostvarite kontakte sa pripadnicima srpske dijaspore u SAD? Koji su najvažniji problemi srpske dijaspore koje ste uspeli da uočite za ovo vreme provedeno u Vašingtonu i može li država Srbija da pomogne u njihovom rešavanju?\n-Ovdašnja srpska dijaspora značajna je i kvantitativno i kvalitativno, u smislu visoke pozicioniranosti, ličnih i profesionalnih kvalifikacija, kao i prisutnosti u različitim branšama američkog javnog života. Do sada sam se susreo sa predstavnicima nekoliko vodećih srpskih organizacija u SAD i sa njima razgovarao o načinima povezivanja i ostvarivanja praktične saradnje u realizaciji konkretnih poslovnih ideja, kreativnih i inovativnih projekata, ali i, recimo, mogućnosti za onlajn učenje srpskog jezika. Takođe, našoj dijaspori je važno i organizovanje bankarskih doznaka za otadžbinu po nižim tarifama nego što se to sada radi preko komercijalnih banaka.\nDIPLOMATIJA JE TIMSKA IGRA: Sa kolegama i osobljem ambasade Srbije u Vašingtonu\nPored ovakvih i sličnih pitanja iz domena konzularne nadležnosti, uočio sam jedan ozbiljan nedostatak, tačnije potrebu za objedinjavanjem raznolikih struktura naše zajednice u Americi pod jednim krovom. Tako se rodila ideja o izgradnji digitalne platforme koja će, na prvom mestu, predstavljati jedinstvenu bazu podataka za povezivanje pripadnika srpske dijaspore. Takođe, poslužiće i kao svojevrstan temelj za proaktivniji budući uticaj naše dijaspore na relacije Srbije i SAD, kao i za most svrsishodnije saradnje sa maticom na privrednom, akademskom i kulturnom planu.\nPOVEZATI DIJASPORU I OMOGUĆITI JOJ OLAKŠICE: Ambasador Srbije sa ocem Vasilijem i na Serb Festu u Vašingtonu\nUveren sam da će se ministar Selaković, kao i cela naša Vlada, zalagati za raznovrsne olakšice i stimulacije za naše ljude u iseljeništvu, kako bi se svaki vid povezivanja i saradnje sa domovinom učinio što prijemčivijim i privlačnijim našim ljudima\nIma li Srbija spreman plan kojim bi privukla investicije američke dijaspore, ali i naše dijaspore u svetu generalno?\nDa li srpska dijaspora može da očekuje iste uslove kao investitori iz nekih drugih zemalja, besplatnu infrastrukturu, dotacije po otvorenom radnom mestu i sl.?\n-Ministar Selaković je, preuzimajući dužnost, kao jedan od svojih prioriteta zacrtao upravo afirmaciju truda, entuzijazma i dobre volje naših ljudi u dijaspori kao ključnih lobista i promotera srpskih interesa u svetu. Uveren sam da će se on lično, kao i cela naša Vlada zalagati za raznovrsne olakšice i stimulacije za naše ljude u iseljeništvu, kako bi se svaki vid povezivanja i saradnje sa domovinom učinio što prijemčivijim i privlačnijim našim ljudima.\nMEDALJA U PRAVIM RUKAMA: Đurić uručio Orden Karađorđa nađoj sjajnoj naučnici Gordani Vunjak Novaković\nPredsednik Bajden je ovih dana, a povodom dodele priznanja vlasti u Prištini njegovom sinu, ponovio neke svoje stavove iz 1990-tih o Kosovu koji ne idu u prilog dobrim odnosima SAD i Srbije…Kao neko ko je dosta vremena posvetio Kosovu i Metohiji, očekujete li da će, nakon relativnog popuštanja pritiska u vreme Trampove administracije, Srbija ponovo biti izložena pritiscima iz Vašingtona a u vezi konačnog rešenja statusa Kosmeta?\nKOMPROMISNO REŠAVANJE PROBLEMA: Sa Filipom Rikerom, bivšim i sadašnjim ambasadorom SAD u Srbiji, Kajlom Skotom i Entonijem Godfrijem\n-Srbija i SAD ne gledaju isto na status Kosova i Metohije. Međutim, to ne sprečava američku stranu da kontinuirano, u svakom razgovoru, ponavlja podršku dijalogu pod pokroviteljstvom Evropske unije. Lično koristim svaku priliku da sagovornicima iz vladinog i nevladinog sektora ukažem na našu viziju kompromisnog rešavanja odnosa sa Prištinom, i smatram veoma značajnim to što smo prepoznati kao akter čvrsto opredeljen za dijalog i iznalaženje rešenja podjednako prihvatljivog za obe strane.\nNikada nikoga nismo terali da prizna genocid, već da samo iskaže pijetet prema srpskim žrtvama, i da ne slavi nad grobovima naših sunarodnika. Četvrti avgust je tužan dan za srpski narod koji obeležavamo pognute glave, sa suzom u oku i neutešnim bolom za stradalima i proteranima\nDanas je u Srbiji obeležena godišnjica Oluje, sutra će to uraditi Hrvati, na svoj način. U Americi trenutno živi na hiljade Srba iz Republike Srpske Krajine, ali i drugih delova Hrvatske, koji još uvek nisu uspeli da povrate svoje domove, imovinu i ostvare osnovna ljudska prava…Šta imate da im poručite ovom prilikom, kao ambasador i kao neko čiji roditelj potiče iz tih krajeva?\n-Četvrti avgust je tužan dan za srpski narod koji obeležavamo pognute glave, sa suzom u oku i neutešnim bolom za stradalima i proteranima. Srbija ćuti samo u poštovanju prema palima, ali ne ćuti i nikada neće ćutati na tragediju i pogrom nad svojim narodom. Ceo 20. vek je mračan vek za naš narod na Balkanu, i zločini nad Srbima na kraju 20. veka ne mogu se posmatrati van konteksta zločina i genocida iz perioda Drugog svetskog rata.\nSTRADANJA SRBA NE SMEMO ZABORAVITI: Odavanje počasti žrtvama Drugog svetskog rata u Memorijanom centru u Vašingtonu\nNikada nikoga nismo terali da prizna genocid, već da samo iskaže pijetet prema srpskim žrtvama, i da ne slavi nad grobovima naših sunarodnika. Danas gotovo da nema porodice u Srbiji čiji bliži ili dalji član nije izgubio nekog svog ili sam stradao u nekoj od golgota koje su nas zadesile. Uprkos čestim provokativnim porukama iz regiona, Srbija će uvek na miran, ponosan i dostojanstven način odavati počast stradalima. Nikada neće odgovarati na provokacije niti pozivati ni na kakav sukob, jer naš cilj je mir, a naš vitalni interes je da se razvijamo u saradnji sa svima u regionu i da budemo deo međunarodne zajednice.\nSLAVLJENJE ETNIČKOG ČIŠĆENJA: Potresne scene od pre 26 godina\nNeshvatljivo je i prisustvo predstavnika međunarodne zajednice i diplomatskog kora na „proslavama“ godišnjica ove akcije, jer prisutni faktički učestvuju u proslavi godišnjice etničkog čišćenja. Žalosno je da smo kao zemlja ćutali dve decenije o našem stradanju\nKoliko kao ambasador možete da učinite da se ta pitanja vrate u žižu i da se problemi Srba koji su bili prisiljeni da napuste Hrvatsku reše?\n-Možemo svi zajedno da uradimo mnogo toga. Možemo zajedno da, uvek i na svakom koraku u međunarodnoj javnosti, ukazujemo na sistematsko, višedecenijsko zanemarivanje zločinačkog aspekta „Oluje“ i da skrećemo pažnju da se u 21. veku, na tlu jedne države članice Evropske unije, masovno slave i veličaju ustaške vrednosti i tekovine.\nNeshvatljivo je i prisustvo predstavnika međunarodne zajednice i diplomatskog kora na „proslavama“ godišnjica ove akcije, jer prisutni faktički učestvuju u proslavi godišnjice etničkog čišćenja. Žalosno je da smo kao zemlja ćutali dve decenije o našem stradanju, i da smo tek od 2014. godine počeli javno da se sećamo srpskih žrtava i patnji srpskog naroda u jednom od najvećih zločina etničkog čišćenja u svetu posle Drugog svetskog rata. Ne smemo više da budemo nemi ni na mnogobrojne opstrukcije u ostvarivanju ustavom i zakonima zagarantovanih prava Srba u Hrvatskoj. Svi zajedno imamo obavezu da pamtimo i da ne ćutimo.\nSLOGA BIĆE PORAZ VRAGU: Sa ambasadorom BiH Bojanom Vujićem i izaslanikom Republike Srpske Obradom Kesićem\nČesto zaboravljamo i da je svako od nas ambasador Srbije, gde god da se nađe van granica naše domovine, i da kao takvi predstavljamo našu zemlju, njenu istoriju i kulturu. Zato pozivam na jedinstvo i slogu našeg naroda, na zajedničku diplomatsku borbu svih Srba za naše interese jer jedino tako možemo da počnemo da otplaćujemo dug onima koji su platili najvišu cenu za opstanak srpskog naroda.\nRazgovarao: Antonije Kovačević Foto: Ministarstvo spoljnih poslova\nRelated Topics:intervjusrpska dijasporaHrvatskaOlujaMarko Đurićdijasporagenocidetničko čišćenjeambasador srbije u sad\nLJILJA BLAGOJEVIĆ: Kako sam pre 40 godina sa Pajom Vuisićem, najboljim glumcima i rediteljem snimala “Doli Bel”\nAMERIČKI OFICIR POSTAO PRAVOSLAVAC: Srbija je moja druga kuća, Sveti Sava moj svetac, a u pravoslavlju sam našao mir i slobodu! (FOTO)\nKONSTRAKTA U HRVATSKOM SABORU: Zastupnica mora biti zdrava! (VIDEO)\nDIRLJIV GOVOR NENADA PERIŠA: Beograde, hvala na velikom srcu koje si mi dao, vraćam se sa sinom kući! (VIDEO)\nIVANJIČKI ROBOTI OSVOJILI ZAGREB: Zlatna medalja za srpsku inovatorku i njene učenike u Hrvatskoj! (FOTO)\nBiznis13 hours ago\nAZOVSTAL POTPUNO OSLOBOĐEN: Rusija objavila snimak predaje ‘Azovaca’, uhvaćen zapovednik nacista! (VIDEO)\n“SVI SU REKLI DA JE NEMOGUĆA MISIJA”: Srbin iz Čikaga dobio spor protiv Fejsbuka, evo koliku odštetu su mu isplatili!\nZEMLJA “ISTINA” I MEDA: Kako su Puhalo i Žbanić raskrinkali duh bosanske mahale


Izbori u SAD: Bajden na korak od pobede, Tramp uložio žalbe u više država | Blok vesti\nIzbori u SAD: Bajden na korak od pobede, Tramp uložio žalbe u više država\nNovi rezultati američkih izbora, koji će možda otkriti i konačnog pobednika predsedničkih izbora u SAD, trebalo bi da budu poznati u popodne, kad se očekuju ažurirani podaci iz Nevade, Džordžije i Arizone. Prema preliminarnim rezultatima, Bajden ima 253 elektorskih glasa, a Tramp 213. Pobedniku je potrebno najmanje 270 elektorskih glasova. Bajden pozvao na jedinstvo i rekao da njegova kampanja pobeđuje u dovoljnom broju saveznih država. Tramp je u svom obraćanju govorio o prevarama, pa uložio žalbe sudovima u Mičigenu, Pensilvaniji i Džordžiji.\nPrevious articleOPLjAČKAN NIK KIRJOS: Obijen mu automobil od 350.000 evra, Australijanac povileneo i brutalno odgovorio lopovima\nNext articleRUS IGRA TENIS ŽIVOTA: Rubljov oborio novi rekord, a opet ga je “skinuo” Đokoviću


TURISTIČKA ORGANIZACIJA SRBIJE: Domaći turisti u oktobru najviše putovali u srpske banje : Nadlanu.com\nTURISTIČKA ORGANIZACIJA SRBIJE: Domaći turisti u oktobru najviše putovali u srpske banje\nObjavljeno 2. dec 2020. / 17:00:24\nDomaći turisti u oktobru su najviše putovali u srpske banje – 45.634, što je za šest odsto više nego u oktobru prošle godine, saopštila je danas Turistička organizacija Srbije.\nKada su u pitanju strani turisti, do pogoršanja epidemiološke situacije, broj noćenja koja su ostvarili u Srbiji je bio u blagom porastu, pa je tako smanjen negativan procenat ukupno ostvarenih noćenja stranih turista sa -76 odsto u septembru na -66 odsto u oktobru, u odnosu na iste mesece prošle godine.\nDomaći turisti su, na osnovu ostvarenih noćenja, u oktobru najviše bili zainteresovani za banjska, pa potom za planinska mesta i gradove: Sokobanju, Vrnjačku Banju, Zlatibor, Beograd i Novi Sad.\nDestinacije koje beleže veći ukupan broj turista u prvih 10 meseci 2020. godine u odnosu na isti period prošle godine su Stara planina, banja Vrdnik i Divčibare, javlja Tanjug.\nStrani turisti su zbog još limitiranih uslova za putovanje ostvarili 125.620 noćenja u oktobru.\nKako je navedeno, najviše noćenja u oktobru mesecu ostvarili su turisti iz Izraela, za 119 odsto više nego u oktobru prošle godine (tada nisu imali ograničenje svoje zemlje za putovanje), Turske, Bosne i Hercegovine, Nemačke i Crne Gore.\nStatistički podaci od januara do oktobra pokazuju da je u prvih deset meseci ove godine u Srbiji boravio ukupno 1.633.161 turista, što je za 48 odsto manje u odnosu na period januar-oktobar 2019. godine, od čega je domaćih bilo 1.235.533 ili 22 odsto manje u odnosu na period januar-oktobar 2019, a inostranih 397.628, što je manje za 75 odsto).\nbanjabanje Srbijekoronaviruspandemija koronavirusasokobanjaturistiTuristička organizacija Srbijevrnjačka banja


Radović: Ako opozicija želi da mijenja vlast, trebaće nam i glasovi DNS - Novosti Plus\nRadović: Ako opozicija želi da mijenja vlast, trebaće nam i glasovi DNS\n19 Decembra, 2020 21 Decembra, 2020 Srđan Mišljenović\t0 Comments\nSDS poslije izbora vidim kao stranku sa najviše mandata u Narodnoj skupštini Republike Srpske, koja će biti u poziciji da diktira buduća kretanja u ekonomiji i politici, jer je SDS najveća opoziciona stranka.\nRekao je ovo zamjenik predsjednika SDS i poslanik u Narodnoj skupštini Republike Srpske, Milan Radović. On je u intervjuu za Srpskainfo govorio o planovima SDS u 2022. godini, saradnji sa DNS, ali i ekonomskoj situaciji u Republici Srpskoj.\nZašto ste za Vaše političko djelovanje izabrali upravo Srpsku demokratsku stranku?\nNema napretka u Republici Srpskoj bez demokratizacije i reforme društva. Те procese ne mogu iznijeti oni koji nisu spremni da mijenjaju sebe i koji su zakovani u lavirintu prošlosti. SDS je prvi uradio sopstvenu transformaciju i teži tome da bude moderna, prije svega demokratska stranka koj počiva na evropskim načelima i vrijednostima.\nJaka i nacinalno opredijeljena, ali bez populizma i jeftinog podilaženja biračima, SDS će sigurno biti značajan faktor u narednom periodu. SDS danas ima plejadu mladih i obrazovanih ljudi koji su odnijeli pobjede u svojim sredinama, ali i izuzetnu postavu ljudi u zrelom dobu, kojima i ja pripadam, a koji posjeduju veliko znanje, iskustvo i odlučnost da se stvari mijenjaju na bolje. Zbog svega toga SDS je bio moj logičan izbor.\nHoćete li preuzeti banjalučki SDS? Ako se to desi odakle početi, s obzirom na to da je SDS imao jako loš rezultat u ovom gradu na nedavno održanim izborima?\nTrenutno se radi analiza rezultata ne samo za Banjaluku nego i za cijelu stranku. Vjerovatno će Predsjedništvo SDS donositi neke odluke vezane za reorganizaciju u Banjaluci, tako da je o tome još uvijek rano govoriti.\nKako vidite SDS poslije izbora 2022. godine?\nBez obzira na sve probleme kroz koje smo prošli u prethodnom periodu, SDS poslije izbora vidim kao stranku sa najviše mandata u NS RS koja će biti u poziciji da diktira buduća kretanja u ekonomiji i politici, jer je SDS najveća opoziciona stranka. Trenutno je stranka u fazi reorganizacije sa novim mladim kadrovima, naravno uz pomoć onih koji imaju dosta iskustva. Mislim da je realno očekivati da SDS bude vodeća stranka u Republici Srpskoj do 2022. godine, jer SNSD nema više šta da ponudi. Za očekivati je pad podrške građana Republike Srpske prema aktuelnoj vlasti.\nImate li još ambicije da budete premijer Republike Srpske?\nPozicija SDS će zavisiti od rezultata izbora 2022. godine. Ukoliko ta godina bude godina dominacije SDS, ali i cijele opozicije realno je očekivati da će SDS pripasti određene pozicije. Tu prije svega mislim na poziciju srpskog člana Predsjedništva BiH ili na poziciju predsjednika Republike Srpske. Ukoliko opozicija uspije da pobijedi 2022. godine, opoziciona stranka koja bude imala najviše mandata će imati pravo da predloži mandatara za sastav Vlade Republike Srpske. U slučaju da to mjesto pripadne SDS, organi stranke će u skladu sa rezultatima izbora dati svoj prijedlog.\nPredsjednik SDS Mirko Šarović (lijevo) i Milan Radović – foto Siniša Pašalić\nVažno je da to bude ličnost koja svojim znanjem, iskustvom ali i dignitetom može da odgovori zahtjevima za poziciju predsjednika Vlade.\nKako komentarišete prelazak DNS u opoziciju?\nDNS je već duže vremena imao problem kao član vladajuće koalicije, posebno od strane SNSD. Odnosi unutar vladajuće koalicije su se stalno pogoršavali i došlo je do tačke koja se vjerovatno nije mogla preći i kada više nije bilo izbora. Jedina logična odluka rukovodstva DNS bila je da napuste vladajuću koaliciju.\nPojedini opozicionari smatraju da SDS i PDP ne treba da pruže ruku DNS. Šta Vi mislite o tome?\nPolitika je sabiranje, u ovom slučaju svi oni koji podržavaju promjene su dobro dosli. DNS trenutno ima pet poslanika u Narodnoj skupštini Republike Srpske i jednog parlamentarca u PS BiH. Obzirom da opozicija želi da promijeni vlast, ti glasovi će nam biti neophodni da to i uradimo. Zbog toga mislim, a sve to je matematika, da će DNS biti neophodan opoziciji u narednom periodu obzirom na kapacitete koje ima. Ako se tome dodaju i glasovi sa lokalnih izbora na kojima je DNS osvojio oko 60.000 glasova, mislim da nije upitno da nam je potrebna i njihova pomoć za promjene koje su započete jer i oni sada djeluju opoziciono.\nKakva nas godina čeka kada je u pitanju ekonomska situacija u Republici Srpskoj?\nJa sam nekoliko puta naveo da budžet Republike Srpske nije razvojni jer se ne puni iz nove privredne aktivnosti, a to je direktnim stranim i domaćim investicijama kojima se povećava prihod od proizvodnje (a samim tim i PDV), prihod po osnovu poreza i doprinosa od novozaposlenih radnika, ali i ostali prihodi koje plaća svaki privredni subjekat u budžet. Strategija Vlade je povećati poreze ili se zadužiti kako bi se pokrili budžetski rashodi.\nSvako povećanje poreza se direktno reflektuje na povećanje rashoda preduzeća ili je novi namet na budžet građana koji i onako teško žive. Mislim da se sa takvom ekonomskom politikom mora prestati.\nVladajuća koalicija predvođena SNSD je na vlasti od 2006. godine. Od tada prihodi u budžetu su povećavani po osnovu uspostavljanja PDV sistema, rasta poreza i doprinosa na plate, uvođenjem poreza na imovinu, prodajom Telekoma čime su izvorni prihodi budžeta povećani gotovo dvostruko tj. sa 1,5 milijardi KM na 2,8 milijardi KM.\nSa druge strane Vlada se zaduživala i mislim da smo sada dosli na kritičnu tačku zaduženja tako da će naredni period biti izuzetno težak za stabilnost budžeta. Ono što se evidentno može vidjeti iz prijedloga budzeta za 2021. godinu jeste da se Vlada Republike Srpske želi zadužiti za preko 850 miliona KM od čega se 567 milona KM raspoređuje za servis tekućeg duga. Ukoliko se ne obezbijedi bar tih 567 miliona KM što će biti jedino moguće na domaćem tržištu, mislim da ćemo imati velikih problema u izvršenju budzeta za 2021. godinu.\nKako komentarišete prijedloge da se odbije novi aganžman sa MMF?\nNisam upoznat sa zahtjevima i uslovima MMF-a vezanim za ovaj novi kreditni aranžman. Evidento je da njihov kredit iz maja ove godine koje su različiti nivoi vlasti u BiH dobili i rasporedili, značajno doprinio stabilnosti budžeta u prevazilaženju posljedica uzrokovanih korona virusom.\nObzirom da je MMF najznačajniji kreditor sa izuzetno povoljnim kamatnim stopama i uslovima kada su u pitanju budzeti u BiH i Republici Srpskoj ne vidim način na koji bi se takav kreditor zamijenio drugim. Predsjednik SNSD je ubijeđen da će Vlada Republike Srpske uspjeti da zamijeni MMF sa nekim drugim kreditorom.\n← Porodica Božić iz Pala pokrenula “BIO fabriku”\nSestre iz Sarajeva snimile cover “Simpsona”, pa im se javili producenti serije →\nKondić: Strah od neuspjeha ne opravdava vandalizam\n26 Oktobra, 2020 Dragana Morača\t0\nMiletić kandidat za direktora NP Kozara\n5 Novembra, 2020 Dragana Morača\t0


Iz Vašingtona je prošle nedelje stigla vest da je Bord direktora Svetske banke potvrdio odluku o novom aranžmanu sa Srbijom. Nedugo potom, za vikend iz Brisela vest da se u najnovijem izveštaju generalnog direktorata Evropske komisije za ekonomska i finansijska pitanja navodi da se u Srbiji predviđa znatno jačanje privrednog rasta. Ministar finansija Siniša Mali ističe da su potvrđeni izuzetni ekonomski rezultati Srbije.\nSiniša Mali je, gostujući u Dnevniku RTS-a, rekao da je novi aranžman sa MMF-om dobra vest, potvrda izuzetnih ekonomskih rezultata Srbije i dokaz da su javne finansije konsolidovane.\nGostovanje Siniše Malog u Dnevniku RTS-a\nNapomenuo je da je taj aranžman savetodavnog karaktera i da ne podrazumeva nikakva finansijska sredstva.\n"Nama novac ne treba. Podsećanja radi, u prvih šest meseci ove godine imamo suficit u budžetu od 30,9 milijardi finara, što je 1,4 odsto našeg BDP-a. To je sjajan rezultat, bilo je planirano negativnih preko 20 milijardi. Imamo 450 miliona evra više nego što smo planirali", rekao je ministar.\nDodao je da je rezultat reformi to što su konsolidovane javne finansije, a da je MMF to video i prihvatio.\nOd aranžmana se, kako kaže, očekuju tri stvari – jačanje institucija, jačanje konkurentnosti privrede i ubrzanje i uvećanje već postignute visoke stope rasta.\n"To za decu koja dolaze, za budućnost naših mladih znači i bolji životni standard i sigurna radna mesta", naveo je Mali.\nDodao je da je u petak izašao izveštaj Evropske statistike o stanju u ekonomiji u evrozoni i kandidata, te da se Srbija nalazi u izuzetno povlašćenom položaju, ne samo u zemljama okruženja, već i u zemljama EU.\n"Zvanična statistika EU govori da je Srbija potpuno ekonomski stabilna", ističe ministar.\n"Mi ćemo u septembru znati tačno i kada i koliko, nakon dolaska delegacije MMF-a. Ali, sa ovakvim rezultatima, kada pogledate makroekonomske pokazatelje, stopu rasta, Srbija je po izveštaju EK vodeća zemlja u regionu po direktnim stranim investicijama. Mi u ovoj godini imamo 15,8 više direktnih investicija nego u prvih pet meseci prošle godine, a prošle godine smo bili apsolutni rekorder", naglasio je Mali.\n"Imate osećaj ponosa da ste deo tima i da neke stvari menjate na bolje. Svaki razgovor sa MMF-om je težak, sa svima koji žele da investiraju u Srbiju je težak. Mi se borimo za svakog investitora, za svako radno mesto. Onaj ko ima novac može da ode i u Brazil, Kanadu, Ameriku, Rusiju, Češku, a on treba da dođe u Srbiju... Kada znate da neko otvara fabriku kod vas, to je osećaj ponosa koji ne možete da zanemarite, za to se borimo, za to i živimo", rekao je Mali.\nPreljina dobija fabriku rezervnih delova za automobile


SAD: Zaraženo više od 18,1 miliona ljudi, preminulo 321.734\nTanjug 23. decembra 2020. 20:32\nVAŠINGTON – Američki centri za kontrolu i prevenciju bolesti saopštili su da je od 21. decembra broj zaraženih korona virusom uvećan za 195.759, a da je od posledica Kovid-19 preminulo još 3.165 pacijenata.\nPrema podacima Američkih centara za kontrolu i prevenciju bolesti, korona virus je do sada potvrđen kod 18.170.062 ljudi, dok je bolest izazvana njime dovela do smrtnog ishoda u 321.734 slučajeva, prenosi Rojters.\nCentri, takođe, navode da je do jutros broj primljenih doza vakcine protiv Kovid-19 iznosio 1.008.025, a da je distribuirano 9.465.725 doza. Taj broj je 21. decembra iznosio 614.117 primljenih doza i 4.624.325 distribuiranih.\nU ovu statistiku uračunate su i vakcina koju su proizvele „Fajzer“ i „Biontek“ i vakcina koju je razvila kompanija „Moderna“.


Vesti, 02.08.2021, 12:00 PM\nPlatforma za video konferencije Zoom pristala je da plati 86 miliona dolara za rešavanje kolektivne tužbe zbog ugrožavanja privatnosti korisnika u SAD.\nU tužbi se navodi da je Zoom zadirao u privatnost miliona korisnika deleći njihove lične podatke sa Facebookom, Googleom i LinkedInom. Kompanija je tužena i zbog toga što je dovela u zabludu korisnike tvrdnjom da nudi end-to-end enkripciju, ali i zbog toga što nije uspela da spreči učestale hakerske upade u sesije (“zoombombing”).\nKompanija je negirala prekršaje, ali je pristala da pojača bezbednost platforme.\nPrethodno poravnanje, koje uključuje i odredbu prema kojoj je Zoom obavezan da svojim zaposlenima obezbedi specijalizovanu obuku o rukovanju podacima i privatnosti, još uvek je u procesu odobrenja okružnog suda u San Hozeu u Kaliforniji.\n„Privatnost i bezbednost naših korisnika su glavni prioriteti za Zoom i mi ozbiljno shvatamo poverenje koje nam korisnici ukazuju”, rekao je portparol Zooma. „Ponosni smo na napredak koji smo postigli na našoj platformi i radujemo se nastavku inovacija na čelu sa privatnošću i sigurnošću.”\nOva tužba, podneta u martu 2020. godine Okružnom sudu u Severnom okrugu Kalifornije, samo je jedna od nekoliko sa kojima se suočava platforma za video konferencije. Tužba je podneta u ime pretplatnika Zoom Meetingsa širom zemlje, kao i korisnika koji besplatno koriste platformu.\nPrema navodima advokata tužioca, američki pretplatnici Zooma doneli su kompaniji zaradu od 1,3 milijarde dolara .\nAko bi predloženo poravnanje bilo odobreno, pretplatnici uključeni u kolektivnu tužbu imali bi pravo na povraćaj od 15% pretplate ili 25 dolara, zavisno od toga šta je veće, dok bi drugi mogli dobiti do 15 dolara.\nZoom je dugo bio kritikovan zbog pristupa bezbednosti platforme.\nJedan od ključnih razloga zbog kojeg su neke kompanije odlučile da prestanu da koriste platformu je fenomen incidenata koji su nazvani „Zoom bombardovanje“, koji su prošle godine bili više nego učestali. Osim toga, Zoom je prozivan i zbog brojnih bezbednosnih propusta, uključujući ranjivosti koje su omogućavale napadačima da izbacuju posetioce sa sastanaka, da šalju lažne poruke u ime korisnika i otimaju zajedničke ekrane.\nKompanija je optužena i da je pogrešno predstavila svoj protokol šifrovanja kao end-to-end enkripciju.\nIpak, treba reći da je Zoom od polovine prošle godine počeo da rešava probleme sa bezbednošću i privatnošću, uključujući uvođenje end-to-end šifrovanja i više od 100 funkcija koje se odnose na privatnost i bezbednost .


Zakon o restituciji danas u Skupštini Srbije – Nadlanu.com\nZakon o restituciji danas u Skupštini Srbije\nObjavljeno 20. sep 2011. / 00:12:10\nBEOGRAD, 20. septembra 2011. (Beta) – Skupština Srbije u utorak će razmatrati Predlog zakona o vraćanju imovine i obeštećenju i prateće izmene i dopune Zakona o vraćanju imovine crkvama i verskim zajednicama, kao i Predlog zakona o javnoj svojini.\nPrema Predlogu zakona o vraćanju imovine, predmet restitucije će biti imovina koja je oduzeta „revolucionarnim zakonima“ posle 9. marta 1945. godine, a imovina će biti vraćana u naturalnom obliku gde je to moguće ili isplaćena u obveznicama države Srbije.\nZa novčano obeštećenje vlasnika oduzete imovine 1. januara 2015. biće emitovane obveznice u evrima u ukupnoj vrednosti od dve milijarde evra, na koje će se obračunavati kamata od dva odsto.\nMaksimalno obeštećenje po vlasniku ograničeno je na 500.000 evra, a ročnost obveznica biće 15 godina, odnosno pet godina za osobe starije od 70 godina.\nOdredba o zamenskoj restituciji je istovremeno izbrisana iz Zakona o vraćanju imovine crkvama i verskim zajednicama, uz obrazloženje da se to radi kako bi se izjednačilo pravo crkava i verskih zajednica sa pravima gradjana i firmi.\nPoslanici srpskog parlamenta trebalo bi da razmatraju i Predlog zakona o javnoj svojini, kojim će omogućiti da i autonomna pokrajina i lokalne samouprave postanu vlasnici javne svojine.\nJeremić od utorka na zasedanju Generalne skupštine UN\nStanje mirno, Srbi pojačali barikade


pink.rs | DRAMA KOD LUKAVCA Otrov ispustili u reku, ugroženo zdravlje ljudi!\nDRAMA KOD LUKAVCA Otrov ispustili u reku, ugroženo zdravlje ljudi!\nProglašen 3. stepen ugroženosti, nadležni su na terenu!\nU BiH je došlo do ekološkog incidenta kada je iz kompanije SISECAM SODA Lukavac u reku Spreču i okolno poljoprivredno zemljište ispuštena bazična tečnost (pH 12) .\nOdmah po saznanju za ovo incidentno zagađenje na lice mesta je izašao Kantonalni tužilac Tuzlanskog kantona, Federalni inspektor za vode i Federalni inspektor zaštite okoline Federalne uprave za inspekcijske poslove, prenosi Fena.\nS obzirom na to da su u vode I kategorije reke Spreče i okolno poljoprivredno zemljište dospele veće količine opasnih materija koje su uzrokovale zagađenje, te da mogu nastati ozbiljne posledice na kvalitet vode i zemljišta te time ugroziti živote ljudi i životinja, Federalni vodni inspektor je proglasio 3. stepen ugroženosti.\nStanovništvo koje koristi vodu iz reke Spreče za zalivanje poljoprivrednih površina nizvodno od Lukavca, kao i bunare koji se nalaze u blizini pozvano je da ih ne koriste dok se ne utvrdi stepen zagađenja voda i zemljišta nastao ovim incidentnim zagađenjem.


Bečići, Crna Gora, letovanje - Leto 2022 - Maestro Travel\nNajatraktivnija ponuda hotela i apartmana za leto 2022.\nSpecial OfferPogled more!\nHotel Anita, Bečići, Crna Gora, letovanje 2022. Hotel Anita je udaljen 2 min hoda od plaže. Nalazi na 2 km od centra Budve, na samo 100m ...\nApartman Looky Sky\nApartman Looky Sky, Bečići letovanje 2022. Apartman Looky Sky – Nalazi se u Bečićima, u novoizgrađenoj zgradi, na 150m od plaže. Apartman...\nBečići su turističko mesto koje se nalazi na 3 km od Budve sa kojom je povezano šetalištem uz obalu i jedno je od najposećenijih mesta za letovanje u Crnoj Gori. Plaža dugačka 2000 metara je u Parizu 1936.godine dobila “Grand Prix” za najlepšu plažu u Evropi. Duž plaže u Bečićima se nalazi mnoštvo hotela, apartmana, barova, restorana kao i šetalište kojim se stiže do starog grada Budve.\nSa 220 sunčanih dana u godini i blagom mediteranskom klimom pruža prijatan boravak I odmor svakom gostu tokom cele godine, kao i idealno mesto za porodično letovanje. Na plaži Vas očekuju brodići za izlet do Budve, Svetog Stefana…


„Selo bez imena“: Legenda o ukletom italijanskom seocetu – Svet tajni – Vaš putokaz ka istini\nMay 31, 2018 May 30, 2018 svettajni\titalija, kolobraro, ukleto selo\nVekovima su se u ovom kutku sveta mogle čuti zastrašujuće priče o Kolobraru, a najstrašnije su one o tome kako se u ovom mestu rađaju deca s po dva srca i tri plućna krila, kao i one i jezivim okupljanjima lokalnih veštica.\nU njemu se dogodio veći broj nesreća (u moderno doba uglavnom saobraćajnih), navodno su se u njemu veštice poigale s mračnim silama, a sve loše što se u Kolobraru desi pripisuje se drevnoj kletvi koja je stara koliko i samo selo.\nIako su se stanovnici okolnih mesta oduvek plašili da, makar i usput, prođu kroz Kolobraro, priča o kletvi ponovo je zaživela početkom XX veka, a Italijani za to krive jednog advokata i jednu „vešticu“.\nNaime, po legendi, Bijađo Virđilio je bio uspešan advokat koji nikad nije izgubio slučaj, a jednom prilikom je na sudu rekao: „Ako lažem, neka ovaj luster sad padne“. Treba li da pominjemo da je luster istog trenutka pao?\nTako su advokat i La Cattre, veruje se u ovom regionu, probudili drevnu kletvu, za koju se smatra da pogađa samo posetioce Kolobrara – ne i one koji u njemu žive.\nTako je došlo do toga da se turisti i stanovnici okolnih sela i gradova plaše i da izgovore ime ovog mesta, pa Italijani obično kažu „taj grad“ (nešto ređe “selo bez imena”), a strani mediji su ga nazvali „najukletijim u Evropi“.\nMeđutim, ima i onih koji ne veruju u ove legende, ali su ih iskoristili da se dobro zabave i, možda, zarade na njima. Naime, svakog leta, održava se festival „Noćni san u Tom Gradu“, kojim se slavi duga istorija Kolobrara i, kako pišu strani mediji, „kletva postaje magija“.


Preispitati ulogu medija u pripremi ratova | Autonomija\nUrednici i novinari medija iz regiona bivše SFRJ založili su se danas da se preispita uloga medija i novinara u pripremi i sprovođenju ratova na prostoru bivše SFRJ.\nOni su na javnoj debati o InicIjativi za formiranje Regionalne komisije za utvrđivanje činjenica o žrtvama ratova na prostoru bivše SFRJ (REKOM) kazali da buduća komisija treba da se bavi i istraživanjem uloge medija u ratovima.\nInicijativu za formiranje REKOM-a pokrenule su nevladine organizacije iz regiona 2006. godine. One traže od vlasti na prostoru bivše SFRJ da foramiraju međudržavnu komisiju čiji će zadatak biti da se utvrde činjenice o žrtvama ratova.\nSlovenački novinar Igor Mekina rekao je da “svako treba da počisti ispred svoga praga”, odnosno da novinari treba da pišu o kršenjima ljudskih prava koja su se dešavala u državama u kojima rade. Prema njegovim rečima, zločini na prostoru bivše SFRJ počinjeni su uz pomoć najuticajnijih medija.\nCrnogorski novinar Esad Kočan ocenio je da će političari u regionu pokušati da ideju REKOM-a “iskrive” i da je učine onakvom kakva će biti za njih prihvatljiva, pošto im ne odgovara temeljito suočavanje s prošlošću. On je rekao da mediji mogu mnogo da učine na konstituisanju “kulture stida” u regionu.\nNovinarka iz Srbije Danica Vučenić ocenila je da mediji moraju da doprinesu procesu suočavanja s prošlošću, “da nas deca sutra ne bi pitala šta su mama i tata radili devedesetih godina”.\nNovinari sa Kosova založili su se za proterivanja govora mržnje iz medija.\nInicijativu za formiranje REKOM-a podržala je danas i slovenačka poslanica u Evropskom parlamentu Tanja Fajon, a pismo podrške uputio je i predsednik slovenačkog parlamenta Pavel Gantar.\nNa današnjoj regionalnoj debati učestvovali su urednici i novinari iz svih država nastalih raspadom SFRJ.\nRegionalnu debatu organizovao je Mirovni institut iz Ljubljane, čime su slovenačke nevladine organizacije i zvanično pristupile Inicijativi za osnivanje REKOM-a.


Ekonomska diplomatija BiH stala u pet rečenica MIP-a – ASinfo Portal\n26.01.2021. / 11:52\nSARAJEVO – Ekonomska diplomatija u BiH ne postoji, a očigledno i ne pokušava da se razvije, što dokazuje i nacrt Izvještaja o radu Ministarstva inostranih poslova (MIP) BiH za 2020. godinu gdje je toj važnoj oblasti posvećeno tek pet rečenica, otkriva portal CAPITAL.\nBisera Turković (Foto: MIP BiH)\nRad MIP-a u prošloj godini, kada su imali budžet od preko 53 miliona maraka, stao je na svega 20-ak stranica teksta.\nEkonomska diplomatija pomenuta je tek u poglavlju posvećenom promociji BiH u svijetu.\n“Tokom 2020. godine započeta je implementacija projekta digitalizacije ekonomske diplomatije Ministarstva u saradnji sa međunarodnim partnerima „Digitalna platforma ekonomske diplomatije MIP BiH“. Ovim projektom Ministarstvo jača svoju ulogu podrške i promocije ekonomije BiH u inostranstvu, stavljajući se u službu napretka privrede BiH”, navedeno je u Izvještaju MIP-a.\nPored ovog, navode se da je u decembru 2020. godine održan napredni seminar „Ekonomska diplomatija“ u saradnji s Spoljnotrgovinskom komorom BiH i Agencijom za državnu službu BiH uz prisustvo niza međunarodnih predstavnika institucija i komorskog sistema drugih država.\nU MIP-u su se pohvalili i da su uključeni u rad različitih interresornih tijela BiH – Izvozno vijeće BiH, Projektni tim oglašavanja trgovne BiH, Stalna radna grupa za razvoj privredne saradnje i unaprjeđenje ekonomskih odnosa između BiH i SR Njemačke, Komisija za razmatranje prijava za dodjelu grant sredstava za podršku sajamskim i drugim manifestacijama i aktivnostima u zemlji u svrhu promocije i razvoja privrede u BiH.\n“Ministarstvo je aktivno sudjelovalo u dijalogu i razvoju ekonomske i finansijske saradnje sa EBRD-London, MMF- Washington D.C., WB- Washington D.C. i CEB Strasbourg”, istakli su.\nTu se priča o ekonomskoj diplomatiji MIP BiH, kojim rukovodi Bisera Turković, završava. Nema konkretnih planova, ciljeva, realizacije, a kamoli stranih investitora.\nEkonomski analitičar Admir Čavalić ističe da bi ekonomska diplomatija BiH trebala da znači prije svega stateški pristup u smislu jačanja ekonomskih kapaciteta zemlje u odnosu na druge zemlje, regione, Evropsku uniju, kao najvažnijeg partnera, i u odnosu na svijet, te unapređenje bilateralnih i multilateralnih poslova.\n„To znači niz kontinuiranih aktivnosti koje su vođene iz zemlje, na strateškom nivou, sa jasnim ciljevima, a ne da smo vođeni mi drugim partnerima tipa MMF i slično, da oni vode nas. Nažalost ekonomska diplomatija u BiH je ustvari ovo drugo, što znači da nije interno vođena, već eksterno, odnosno zauzima taj podanički položaj u smislu da se vodi drugim interesima, a gubi se interes BiH”, istakao je Čavalić.\nDodao je da bi BiH preko ambasada, predstavništava i dijaspore trebalo da ima sinhronizovan sistem koji nastoji da ostvari najbolje moguće interese za privredu u BiH, te da je razočaravajuće što BiH nema jasnu ekonomsku diplomatiju.\n„To je rezultat činjenice da mi nerijetko formirano institucije čisto forme radi, bez suštinske vrijednosti, da one postoje kako bi zadovoljile određene interese i potrebe za kadriranjem i to je opšti problem BiH koji se ispoljava u konkretnim djelatnostima. Šta su nus pojave navedenog, ako posmatramo strane direktne investicije vidjećemo da smo najgori u regionu, zemlje poput Srbije i Hrvatske su daleko ispred. S druge strane, nemamo jasno izgrađen imidž, BiH još uvijek, u očima međunarodnih investitora, prati činjenica da imamo visok stepen političke nestabilnosti, ekonomske i pravne i sve to tjera investitore”, rekao je Čavalić.\nTagovi: ekonomska diplomatijamip bih


Saga i New Frontier Group pomažu sanaciju poplavljenih područja U želji da pomogne sanaciju poplavljenih područja, Saga je donirala 1,2 miliona dinara u Srbiji i 3.000 konvertibilnih maraka u Republici Srpskoj. Predsednik kompanije New Frontier Group (NFG), u čijem sastavu posluje Saga, Branislav Vujović, lično će donirati dodatnih milion dinara kao pomoć nastradalima.\nNFG, koju čine 23 kompanije članice, pozvala je više od 1800 svojih zaposlenih u 17 zemalja, da se uključe u akciju pomoći ugroženom stanovništvu, prikupljajući novčana sredstva. Grupacija će duplirati prikupljeni iznos i donirati za nastradale u poplavama.\nAkcija prikupljanja novca na ličnom osnovu i organizovano u okviru kompanije Saga, sprovodiće se kontinuirano do kraja godine.\nKompanija Bimilk iz Makedonije donirala je 5 tona sokova za ugrožene u Srbiji i Bosni Kompanija Bimilk,koja posluje u okviru Imleka i Danube Foods Grupe, priključila se humanitarnim akcijama za pomoć ugroženima u poplavama na području Srbije i Bosne Hercegovine. Bimilk je preko Crvenog krsta Republike Makedonije poslao 19.000 pakovanja, odnosno 5 tona svojih sokova Bifrui ka ugroženim područjima.\nPosle vesti o prirodnoj katastrofi koja je pogodila region, a u skladu sa apelima Crvenog krsta da je ugroženom stanovništvu trenutno najpotrebnija pomoć u vidu hrane, Bimilk je uputio donaciju od 5 tona svojih prirodnih voćnih sokova Bifruit.\nKompanija Bimilk će nastaviti da prati situaciju u poplavljenim područjima i da odgovara na apele humanitarnih organizacija kako bi pomogla da se lakše prevaziđe ova teška humanitarna katastrofa.\nKompanija Nectar poslala šleper sokova i marmelada ugroženima Kompanija Nectar poslala je šleper sokova i marmelada Republičkom kriznom štabu, odakle će se pomoc distribuirati dalje do najugroženijih područja pogođenih poplavama u Srbiji. Donirana je količina od 22.000 Nectar baby kašica u vrednosti od 1.900.000 dinara, koja se nalazi u kulturnom centru REX, Jevrejska 16 u Beogradu. Aplelujemo na sve centre da se jave u kulturni centar REKS (Jevrejska 16) radi preuzimanja pomoći u hrani za bebe.\nKompanija Samsung Electronics donirala 50.000 evra Vladi Republike Srbije Kompanija Samsung Electronics uplatila je 5,787,720 miliona dinara (50.000 evra) na namenski račun Vlade Republike Srbije za pomoć područjima zahvaćenim poplavama na teritoriji U narednom periodu, kompanija Samsung će u dogovoru sa Crvenim krstom Srbije obezbediti neophodne kućne uređaje za prihvatne centre.\nDelta Sport će Crvenom krstu i prihvatnim centrima donirati odeću, obuću i veš u ukupnoj vrednosti od 145.000 evra. Pripremljeno je doniranje 20.600 komada veša, 4.100 pari papuča i 4000 majica. Prihvatnom centru na Bežanijskoj kosi donirano je 173 komada posteljine. U Mali Zvornik upućen kamion sa 7.560 litara vode Aqua Gala. Napredak AD iz Stare Pazove (u sastavu Delta Agrara) uputio je pomoć u stočnoj hrani farmi Dragan Marković u Obrenovcu. Pošiljku čini 10 tona sojinog zrna. Sa ovim donacijama, do sada upućena pomoć Delta Holdinga stanovništvu Srbije ugroženom poplavama dostigla je 250.000 evra. Ta suma biće uvećana za iznos jednodnevne zarade svih zaposlenih. Humanitarne aktivnosti nastavljaju se i narednih dana.\nKompanija Centro Štampa Holding (MOJ KIOSK Stampa, Centrosinergija, Centrologistika) izdvojila je pomoć ugroženim u poplavama u iznosu od 2 miliona dinara. Milion dinara novčanih sredstava namenski je upotrebljeno za kupovinu džakova koji su trenutno najpotrebniji i drugi deo donacije u vrednosti od milion dinara odnosi se na donaciju u proizvodima. Osim novčane i robne donacije, ova kompanija je ustupila svoja vozila za prevoz humanitarne pomoći. Neophodna pomoć u vidu odeće, namirnica i novčanih sredstava stiže i od zaposlenih u Centro Štampa Holdingu. Donirani proizvodi sukcesivno se dostavljaju najugroženijim licima koja su najviše pogođena ovom vanrednom situacijom u saradnji sa Gradskom skupštinom, MUP-om, Ministarstvom privrede, Crvenim krstom i drugim institucijama i organizacijama. Kompanija Centro Štampa Holding aktivno nastavlja da daje svoj doprinos sanaciji posledica vanredne situacije koja je nastala usled obilnih padavina i apeluje na ostale kompanije u Srbiji da se priključe humanitarnoj akciji.\nTelevizija Bor donira Crvenom krstu u Boru 200 kilograma hrane u vrednosti od 105.000 dinara Regionalna TV Bor je među prvim preduzećima u Boru koje je Povereništvu Crvenog krsta uputilo humanitarnu pomoć u hrani koja je namenjena unesrećenom stanovništvu stradalom u poplavi . Reč je o donaciji vrednoj 105.000 dinara , koju je ovo javno preduzeće izdvojilo iz sopstvenih sredstava.\n"Ovog trenutka je unesrećenom stanovništvu najpotrebnija hrana i sredstva za higijenu i mi smo obezbedili 200 kilograma konzervi, gotovih jela , mesnih narezaka i pašteta. Sa ovom praksom ćemo nastaviti i u narednom periodu. Osim toga zaposleni u Regionalnoj televiziji Bor su izdvojili za unesrećeno stanovništvo i jednodnevnu zaradu , pa ćemo za desetak dana uputiti Crvenom krstu novu humanitarnu pomoć. Voleo bih da i zaposleni u ostalim javnim preduzećima u Boru krenu našim stopama i da izdvoje jednu zaradu i da na taj način pomognu stanovništvu sa poplavljenih područja“, rekao je Vladan Novović, direktor Regionalne TV Bor.\nDejan Stojčić, poverenik Crvenog krsta u Boru se zahvalio na vrednoj donaciji Regionalnoj TV Bor i direktoru ovog javnog preduzeća Vladanu Novoviću, koji je obišao prostorije Crvenog krsta u Boru i najavio nove donacije u narednom periodu.\n"Iz Bora je ukupno otpremljeno 10 tona robe , jedan šleper je otišao za Kosjerić , a drugi u Svilajnac.\nZahvaljujem se i građanima na humanosti i apelujem da je sada najpotrebnija pomoć u hrani, vodi i sredstvima za higijenu“, kaže Dejan Stojčić,poverenik Crvenog krsta u Boru Regionalna TV Bor će i dalje pratiti i izveštavati građane o ugroženim područjima i nastojati da permanentno upućuje humanitarnu pomoć unesrećenom stanovništvu.\nKompanija Veropoulos donira 600.000 dinara Vladi Srbije Rukovodstvo kompanije Veropoulos donelo je odluku da uplati jednokratnu novčanu donaciju u iznosu od 600.000 dinara na namenski račun Vlade Republike Srbije za otklanjanje posledica vanrednih okolnosti kao i donaciju u robi vrednosti od 300.000 dinara koja je dostavljena Sektoru za vanredne situacije pri Ministarstvu unutrašnjih poslova.\nTakođe, zbog ozbiljnosti situacije u zemlji od sutra, 21.maja kompanija Veropoulos će organizovati prikupljačku akciju pod pokroviteljstvom predsednika Republike Srbije, gospodina Tomislava Nikolića i u saradnji sa Crvenim krstom Beograda.\nPotrošači će moći svakog dana u periodu od 7.30 do 22 sata, u svim objektima Super Vero u Beogradu da doniraju novac u kutije Crvenog krsta ili da prilikom kupovine doniraju neki od potrebnih artikala. Na info pultovima potrošači će moći da dobiju precizne informacije koje su stvari, prehrambeni i neprehrambeni proizvodi neophodni u prihvatnim centrima. Prikupljačka akcija će trajati dok god to bude bilo potrebno.\nPlakat za prikupljačku akciju u Super Veru uradili su mališani iz Prihvatilišta za decu-Beograd.\nKoka-Kola donira pola miliona evra pomoći poplavljenim područjima ovodom vanredne situacije u našoj zemlji, Coca-Cola Sistem u Srbiji u ovom trenutku obezbeđuje 500.000 evra kroz udružene napore zaposlenih i kompanija članica Coca-Cola Sistema širom sveta. Početna sredstva se obezbeđuju dobrovoljnim donacijama zaposlenih, otkazivanjem i preusmeravanjem budžeta reklamnih kampanja i promotivnih aktivnosti svih brendova do daljnjeg kao i podršci ostalih kompanija članica Coca-Cola Sistema.\nSredstva će biti usmerena Crvenom krstu i Vladi Republike Srbije u cilju pomoći ugroženima u Coca-Cola Sistem u potpunosti je posvećen podršci Srbiji u ovim teškim trenucima i nastaviće da obezbeđuje pomoć zajedno sa ostalim članicama Coca-Cola Sistema širom sveta.\nUniqa osiguranje donira milion dinara UNIQA osiguranje je stavila na maksimalno raspolaganje liniju Kontakt centra: 011/20 24 100, koja je građanima dostupna 24h, putem koje je moguće prijaviti nastale štete od poplave i dobiti sve neophodne informacije o preduzimanju mera za smanjenje obima nastale štete.\nZaposleni kompanije UNIQA su se prethodnih dana priključili volonterskim akcijama pomoći i donirali neophodna sredstva prihvatnim centrima.\nPored toga, u cilju pomoći ugroženom stanovništvu, kompanija UNIQA će u okviru Teletona koji RTS organizuje 25. maja, donirati 1.000.000 dinara, što je samo jedna u nizu donacija koje će uslediti kako bi ugroženi ljudi mogli da se vrate u svoje oštećene domove.\nNovčanu pomoć uputila je i UNIQA Crna Gora, a očekuje se i pomoć ostalih zemalja koje posluju u okviru UNIQA grupe na 19 tržišta Evrope.\nUNIQA potvrđuje da će svim svojim osiguranicima, koji u polisama imaju osiguranje od poplava, šteta biti isplaćena u najkraćem roku i u skladu sa ugovorenim obavezama.\nZa sve kojima je naneta šteta manjeg obima, dovoljno je da nakon prijave štete poslati fotografije na osnovu kojih će naknada biti isplaćena u ekspresnom roku, dok za štete većih razmera, procenitelji UNIQA osiguranja izlaze na teren u najkraćem mogućem roku.\nUNIQA osiguranje, kao i mnogo puta do sada kada je pomoć i podrška najpotrebnija, stavljajući interese klijenta, zaštitu njihovih života i imovine na prvo mesto, garantuje najviši kvalitet usluge, apsolutno poštovanje ugovorenih obaveza i najveću sigurnost i efikasnost u isplati štete.\nSkijalište Srbije izdvojilo milion dinara za pomoć Vladi Srbije Javno preduzeće Skijališta Srbije izdvojilo je milion dinara iz sredstava preduzeća za pomoć Vladi Republike Srbije u otklanjanju posledica poplava i pomoć najugroženijim sugrađanima, pogođenim elementarnom nepogodom koja je zadesila Srbiju u proteklih nedelju dana.\nPored toga, i zaposleni u Skijalištima Srbije odrekli su se dela svoje mesečne zarade, prema svojim mogućnostima, što će, takođe, biti uplaćeno na račun Vlade. Ovim gestom zaposleni u preduzeću solidarišu se sa najugroženijim sugrađanima, a uključeni su i u akciju prikupljanja pomoći – hrane, vode, odeće, i drugih potrepština za stanovnike sa područja koja su najviše pogođena poplavama.\nSkijališta Srbije stavila su na raspolaganje sve svoje resurse za pomoć u odbrani ugroženih područja.\nYumis Niš donira hranu u vrednosti od milion dinara Prehrambena industrija Yumis Niš je područjima ugroženim poplavama uputila pomoć u vidu hrane, u vrednosti od milion dinara.\nNašem narodu, u mestima zahvaćenim ovom nepogodom, kompanija Yumis je poslala kontigent hrane (supe, začine, čajeve, kukuruzno brašno, krompir pire..). Nadamo se da ćemo ovom donacijom makar malo pomoći našem narodu u ovim teškim trenucima.\nEnergotehnika donirala 1.7 miliona dinara Energotehnika Južna Bačka donirala je šleper pomoći u vrednosti 1,7 milion dinara ( voda, hrana, sokovi, pelene, sredstvsa za higijenu) i 4 vojne 150 sa ljudstvom.\nKompanija Promist Kompanija Promist donirala je šleper pomoći u vrednosti od 1,7 miliona dinara (voda, hrana, sokovi, pelene, sredstva za higijenu), 180.000 vreća vrednosti oko 5,5 mil dinara.\nGigatron poklonio 20 laptop računara Kompanija Gigatron odazvala se tokom jučerašnjeg dana na apel Crvenog krsta Srbije, usled potreba za bržim i preciznijim evidentiranjem raseljenih lica, kao i osoba kojim se još uvek traga.\nU svrhu prikupljenja što preciznijih podataka sa terena, Gigatron je na adresu Crvenog krsta isporučio dvadeset laptop računara kako bi se evidencija osoba pogođenih katastrofalnim poplavama u našoj zemlji, što je moguće pre dovela u red.\nKompanija Gigatron duboko saoseća sa svima koje su ove elementarne nepogode zadesile, izražava spremnost i odgovornost da u ovako teškom vremenu za našu zemlju, pomogne na najbolji mogući način.\nDržavna lutrija Srbije donirala 5.569.344,00 dinara Celokupan svoj prihod od uplata za 39. redovno kolo igre na sreću LOTO 7/39, održano 20. maja 2014. godine, u iznosu od 5.569.344,00 dinara, Državna lutrija Srbije danas je uplatila na namenski dinarski račun Vlade Republike Srbije za pomoć stanovništvu ugroženom u poplavama.\nTelenor donirao 20 miliona dinara\n"Posvećen smo partner lokalnoj zajednici već osam godina i naša građanska dužnost je da činimo sve što je u našoj moći da pomognemo. U situacijama spasavanja ljudi, prioritet nam je mreža bude stabilna jer je ona ključna kao pomoć u komunikaciji sa ugroženima. Pred nama je dug period opravka zemlje i novčana pomoć je samo početak u pružanju podrške ugroženima. Hvala Telenor Grupi što nam se pridružila u tome“, kaže Uve Fredhajm, generalni direktor Telenora u Srbiji.\nViše od 80 odsto baznih stanica u ugroženim područjima već je vraćeno u rad. Sve Telenorove službe danonoćno rade da bi obezbedile redovno funkcionisanje mobilne mreže kako bi ona služila onima kojima je trenutno najpotrebnija, ostala stabilna i “Sigurnost i bezbednost ljudi koji žive u zemljama u kojima poslujemo je na prvom mestu svih nas iz Telenor Grupe. Zbog toga smo odmah reagovali i prilključili se inicijativi Telenora Srbije da pomognemo”, kaže Ćel Morten Jonsen, izvršni potpredsednik Telenor Grupe i direktor evropskih operacija.\nRaiffeisen banka pomaže ugroženima u poplavama\nRaiffeisen banka će za pomoć ugroženima i sanaciju štete uzrokovane poplavama donirati iznos od 100.000 evra. Sredstva će biti uplaćena na račun koji je Vlada Republike Srbije otvorila za ove namene, i donacija će biti realizovana u okviru humanitarne akcije “Teleton” koju 25. maja organizuje Radio televizija Srbije.\nZaposleni Raiffeisen banke su uključeni u volonterske aktivnosti, kao i akcije prikljupljanja pomoći. Apel za pomoć banka je uputila i svojoj centrali u Beču, u cilju prikupljanja novčanih priloga sa svih tržišta u kojima Raiffeisen Bank International posluje u srednjoj i istočnoj Evropi i Austriji.\nRaiffeisen banka će građanima i preduzećima koja su pretrpela štetu usled poplava, omogućiti korišćenje olakšica u otplati kredita. Klijenti se za detaljnije informacije mogu obratiti najbližoj filijali Raiffeisen banke.\nKao društveno odgovorna kompanija, Raiffeisen banka se priključuje humanitarnoj akciji u želji da pomogne Srbiji sada, kada joj je pomoć i humanost potrebnija više nego ikada. Za uplate humanitarne pomoći od strane građana i preduzeća Raiffeisen banka ne naplaćuje proviziju.\nNIS poslao gorivo, ali i vodu, pumpe...\nPovodom pružanja pomoći ugroženim opštinama u poplavljenim područjima, NIS je danas Crvenom krstu Novi Sad poslao 20.000 litara flaširane vode, proizvedene u kompanijskom pogonu za proizvodnju vode "Jazak", kao i 40.000 litara vode koja je direktno upućena stanovništvu u ugroženim područjima u Srbiji. Tokom jučerašnjeg dana, NIS je isporučio10.000 litara vode "Jazak" opštini Irig.\nU NIS-u je formiran štab za vanredne situacije koji u koordinaciji sa Crvenim krstom Novi Sad, republičkim i opštinskim sektorima za vanrednu situaciju aktivno, već treći dan zaredom učestvuje u pružanju pomoći stanovnicima sa ugroženih područja.\nKompanija je u protekla tri dana poslala najugroženijim opštinama preko 900.000 litara goriva, od kojih je najveći deo evro dizela, kao i 300.000 litara avio goriva. Danas su krenule isporuke goriva Vojsci Srbije, MUP-u Obrenovac, Jugoslovenskom rečnom brodarstvu.\nOsim pomoći u gorivu i vodi, NIS na zahtev Sektora za vanredne situacije šalje pumpe za ispumpavanje vode. Dve pumpe i obučeni vatrogasci iz NIS-a već su stigli u Smederevsku Palanku.\nSIMPO isporučio 450 dušeka\nSIMPO ad obezbedio je 450 dušeka za ugrožene od poplava u Srbiji, koje je isporučio nadležnim službama još prvog dana ove prirodne katastrofe. SIMPO je štabu za vanredne situacije ponudio i stavio na raspolaganje i 100 ležaja, 500 dečjih dušeka i 1.000 dečjih krevetića, koje će isporučiti odmah po zahtevu i rasporedu nadležnih službi.\nVictoria Group izdvojila 10 miliona dinara\nKompanija Victoria Group izdvojila je 10 miliona dinara za pomoć Vladi Republike Srbije u otklanjanju posledica poplava i pomoć najugroženijim sugrađanima, pogođenim elementarnom nepogodom koja je zadesila Srbiju u protekla tri dana.\nKompanija je ujedno pozvala i preko 1700 svojih zaposlenih, da prema svojim mogućnostima pokažu solidarnost sa najugroženijim sugrađanima i uključe se u akciju prikupljanja pomoći – hrane, vode, odeće, ćebadi i drugih potrepština za stanovnike sa područja koja su najviše pogođena poplavama. Privredna komora Srbije i Ministarstvo privrede pozvali su sva privredna društva da se uključe u akciju prikupljanja pomoći ugroženom stanovništvu sa poplavljenih područja Srbije. Ovaj apel mobilisao je kompanije i preduzetnike da svako u svom domenu pomogne u skladu sa mogućnostima kojima raspolaže, a kako su danas saopštili iz PKS, broj preduzeća koja uplaćuju sredstva i nude svoje proizvode i usluge postradalima neprestano se povećava.\nKompanija Imlek jutros je u centralnu apoteku KCS poslala između ostalog i pet tona mleka u prahu kao humanitarnu pomoć. Od pet tona mleka u prahu moze da se napravi 50.000 litara mleka neophodnih za sve ugrožene u velikim poplavama koje su zadesile Srbiju, navodi se saopštenju kompanije. Imlek podseća se kao drustveno odgovorna kompanija odazvala svim apelima nadležnih državnih organa.\nNa zahtev Štaba za vanredne situacije u Beogradu, kompanija "Tigar" je u toku prošle noći isporučila dodatnih 600 pari čizama koje su već jutros dopremljene Štabu za vanredne situacije u Šapcu i apelovao na trgovce da ne podižu cene iz Tigrovog asortimana u prodavnicama. "Obaveštavamo Štabove za vanredne situacije da slobodno mogu da se obrate za dodatne količine čizama , mobilne ekipe za dopremu čizama su spremne i pripravne, da odreaguju odmah po zahtevu, " saopštila je ta kompanija.\nTakođe, sedmorica članova Specijalnog tima "Tigar Obezbeđenja " , opremljenih ličnom profesionalnom opremom, od kojih su šestorica članovi profesionalne vatrogasne jedinice pojačani jednim članom fizičkog obezbeđenja krenuli su noćas put Šapca da pomognu svojim sunarodnicima. Krizni štab Pirot uputio je pomoć u ljudstvu za koje je Tigar ad obezbedio dodatnih 23 pari cizama.\nSvi Maloprodajni objekti i magacini Tigar ad na teritoriji Srbije , radiće po izmenjenom -produženom režimu rada u dane vikenda a po potrebi i duže", navodi se u saopštenju Tigra ad.\nKompanija Karlsberg Srbija solidariće se sa trenutnom trenutnom situacijom u Šapcu i donacijom od 50.000 evra lokalnom Crvenom krstu, pomoćiće obezbeðivanje najneophodnijih sredstava ugroženim stanovnicima Šapca i okoline. Na stotine građana u Srbiji ostalo je u protekla dva dana bez krova nad glavom, i nažalost, mnogi životi su ugroženi. Reka Sava iz minuta u minut sve više raste i graðani su sve više ugroženi. Pomoć im je hitno potrebna.\nKompanija Swisslion Takovo pruža pomoć ugroženom stanovništvu od poplava. Pomoć je u vidu robe, u vrednosti od 5.000.000 dinara. Radi se o dečijoj hrani, gotovim jelima, mleku u prahu, sokovima i ostalim proizvodima koje će se donirati u prihvatnim centrima u Beogradu.Koka-Kola obezbedila vodu i konzerviranu hranu Povodom teške situacije u našoj zemlji Koka-Kola sistem je u saradnji sa Crvenim krstom Srbije, donirao 85.000 litara vode Rose koja je distribuirana do najugroženijih područja.\nTakođe, upućena je pomoć u konzerviranoj hrani Centru za integraciju mladih i Svratištu za decu ulice, koji će putem svojih centara dopremiti pomoć onima kojima je to neophodno.\nVolonteri Koka-Kola sistema uključeni su u akcije koje se organizuju širom zemlje i u stalnoj su koordinaciji sa Crvenim krstom i nadležnim službama kako bi pružili potrebnu podršku.\nDelta donirala milion dinara za otklanjanje posledica poplava Delta Holding je danas uplatio 1.000.000 dinara na namenski račun Vlade Srbije za otklanjanje posledica poplava koje su zadesile našu zemlju.\n"To je samo deo pomoći koju naša kompanija i 8.000 zaposlenih pružaju ugroženim građanima, kojima i ovom prilikom upućujemo reči podrške i obećanje da ćemo učiniti sve što je u našoj moći da im pomognemo u ovoj teškoj situaciji", kažu iz kompanije.\nU spasavanju učestvuje Karneks i Miodrag Kostić\nKompanija Carnex, članica MK Group, donirala je 15.000 konzervi svojih proizvoda ugroženima u poplavama.\nU toku noći, za Šabac je isporučeno i dodatnih 5.000 Carnex proizvoda, dok je MK Group, sa svojim članicama, isporučila 30.000 vreća za pesak.\nU situaciji kada je proglašena vanredna situacija, kompanije Bambi i Knjaz Miloš su se aktivno uključile u sve akcije pomoći ugroženom stanovništvu i potrebnu količinu vode Knjaz Miloš i Aqua Viva, kao i Plazme i ostalih Bambijevih proizvoda dostavljaju Kriznim štabovima u opštinama gde god je neophodna voda za piće i hrana.DIS daje 2 miliona u robi za porodice pogođene poplavama Pomoć u robi vrednoj 2.000.000 dinara, trgovinski lanac DIS će dostaviti Štabovima za vanredne situacije u Beogradu, Loznica, Smederevska Palanka i Krupanj za dalju distribuciju u naseljima koja su najteže stradala od vodene stihije.\n"Složili smo se da je najpotrebnija pomoć u robi, pre svega u osnovnim životnim namirnicama i flaširanoj vodi“, kaže Aćimović i dodaje da će upravo ti proizvodi činiti paket pomoći od 2 miliona dinara.\nSve kompanije koje su ovom prilikom donirale novac ugroženima apelovale su svim firmama i pojedincima da pruže pomoć ugroženim gradjanima u skladu sa svojim mogućnostima.\nZaposleni u kompaniji "Confluence Property Management“, koja upravlja UŠĆE šoping centrom i Immo Outlet Centrom, pripremili su i poslali prvi deo pomoći u vidu hrane,odeće i baterijskih lampi, a pozivaju građane da se odazovu akciji kako bi nastaviliu pomaganju ugroženim domaćinstvima.\nStigla je pomoć i od opštine Pirota i Republičkog odbora Crvenog krsta Srbije. U paketima pomoci Crvenog krsta je po 1.600 konzervi mesnih narezaka, pašteta, ribljih konzervi, gotvih jela, kanisteri za vodu, izjavila je Tanjugu, sekretar Gradske organizacije Crvenog krsta Tanja Ristić.Državna lutrija uplatila 1,5 miliona dinara Državna lutrija Srbije uplatila je novčanu pomoć u iznosu od 1,5 miliona dinara na namenski račun Vlade Republike Srbije za pomoć stanovništvu ugroženom u poplavama, uz apel svim firmama i pojedincima da pruže pomoć ugroženim građanima u skladu sa svojim mogućnostima.\nPodsetimo, i prethodna dva dana ,mnoge kompanije su su uključile u saniranje posledica od poplava.\nRevizorsko - konsultantska kompanija Dilojt (Deloitte) uplatila je milion dinara na namenski račun Vlade Srbije za pomoć područjima zahvaćenim poplavama u Srbiji.\nHleb, lekovi, voda, pelene, novac...\nKompanija "Don Don" od petka donira hleb svim ugroženim područjima, a do sada je dostavljeno više hiljada vekni.\nKompanija "Merkator" uputila je humanitarnu pomoć u vrednosti od 2,3 miliona dinara u vodi, konzerviranoj hrani, pelenama i odeći, grupa "Univereksport" uputila je u krizna područja dva šlepera pomoći s najneophodnijim namirnicama, dok je kompanija "Delez Srbija" pripremila oko osam tona hrane i vode za najugroženije.\nMesna industrija "Neoplanta" donirala je ugroženom stanovništvu u poplavljenim područjima 10 tona\nkonzerviranih proizvoda, dok je kompanija "Nelt ko", u saradnji sa svojim principalom, kompanijom Proktor end Gembl", prikupila sredstva za higijenu i 10.000 pelena.\nNa namenski račun Vlade Srbije za pomoć ugroženima u poplavama novac su uplatile i revizorsko-konsultantska kompanija "Dilojt" (milion dinara), Sindikat pravosuđa (300.000 dinara).\nHumanitarna fondacija "Unitas fond" prikupila je oko 7,2 miliona dinara pomoći za krizna područja.\n"Energoprojekat" je u svom objektu na Batajničkom drumu zbrinuo više od 260 stanovnika evakuisanih iz ugroženih područja.\nFarmaceutska kompanija Actavis u čijem sastavu je i fabrika lekova “Zdravlje” uputila je hitnu pošiljku pomoći u vidu najvažnijih i najtraženijih lekova za decu i odrasle namenjenih stanovništvu nastradalom tokom poplava. Lekovi iz ove donacije upućeni su u Klinički centar Srbije odakle će u koordinaciji sa RFZO i Ministarstvom zdravlja biti distribuirani prema potrebama pacijenata Kompanija Henkel Srbija, u želji da pomogne stanovnicima raseljenih područja zahvaćenih vodenom stihijom, kontaktirala je Crveni krst i prema informacijama dobijenih od njih formirala i dostavila neophodne pakete za ličnu higijenu u vrednosti od oko 1.200.000 RSD.\nApatinska pivara se odazvala na apel predstavnika gradskih vlasti i donirala je sumu od pet miliona dinara za pomoć područjima zahvaćenim poplavama u Beogradu, i taj novac će biti usmeren najugroženijim opštinama kojima je pomoć najurgentnija, navode iz pivare.\nPekara AS - Braća Stankovic donirala je 10.000 vekni hleba ugrozenim građanima Šapca i apelovala na druge kompanije i pojedince da pomognu u okviru svojih mogucnosti.\nBanatski paori i ariljski preduzetnici\nČlanovi udruženja poljoprivrednika "Banatski paori" počeli su da prikupljaju pomoć u novcu, odeći i stočnoj hrani za područja pogođena poplavama, izjavio je danas agenciji Beta predsednik Upravnog odbora asocijacije Dorel Mik.\n"Veoma smo zadovoljni odzivom naših čalova koji osim novca i drugih ih potrepština donose veće količine kukuruza, sena, slame i druge stočne hrane za područja u Srbiji koja su pod vodom", rekao je Mik.\nAriljski preduzetnici, kao i Štab za vanredne situacije tog grada uputili su pomoć u vrednosti od oko pet miliona dinara najugroženijima koji su stradali u poplavama koje su zahvatile Srbiju.\nUprava Prve banke, čiji je većinski suvlasnik Aco Đukanović, apelovala je na svoje klijente da i sami pomognu ugroženim ljudima. Pored Telekoma Crne Gore, posebne donatorske linije za pomoć poplavljenima u Srbiji i BiH otvorile su i druge kompanije mobilne telefonije u Crnoj Gori.\nGrađani Crne Gore sa velikom pažnjom prate informacije o posledicama poplava u susednim zemljama. Finansijska sredstva i pomoć u hrani, lekovima, odeći, obući i drugim materijalnim dobrima do sada su između ostalih uputili i NIS-Gasprom, Telekom, Bambi, Knjaz Miloš, Imlek, Merkator, DIS, DTD Ribarstvo, Henkel, Tigar, Hemofarm, Farmalogist, Lili. Pomogli su i Idea, Galenika Fitofarmacija,Farmalogist, Univereksport, MK Komerc, Lutrija Srbije, Juko Hemija, Unitrag Pižon, Nelt i Lasta...\n"Predsdednik Atlas grupe Duško Knežević će uplatiti ličnu donaciju od 50 hiljada evra za pomoć ugroženima\nAtlas grupa će pratiti dalji razvoj situacije i izražava punu spremnost da da svoj doprinos u prevazilaženju ove teške situacije", navodi se u saopštenju.\nPekara AS- Braca Stanković donirala 10.000 vekni hleba\nPekara AS - Braca Stanković donirala je 10.000 vekni hleba ugrozenim gradjanima Šapca i apelovala na druge kompanije i pojedince da pomognu u okviru svojih mogucnosti.\nEliksir grupa iz Novog Sada donirala 10 miliona dinara\nEliksir grupa iz Novog Sada u čijem sastav rade Zorka Šabac, Prahovo i kompanija za distribuciju voća, donirala je 10 miliona dinara, kao prvu pomoć za saniranje posledica poplava. Zaposleni u ovoj kompaniji uključili su se u akcije zaštite Šapca od poplava. U narednom periodu ova kompanija će nastaviti da pomaže sve napore Vlade Srbiju u zaštiti od poplava a potom i u obnovi kada poplave prođu.\nKompanija Jaffa donirala 3t proizvoda\nKompanija Jaffa DOO Crvenka uključila se u pomoć najugroženijima u vanrednoj situaciji. Danas je dostavljeno 3t Jaffa proizvoda u centralni magacin u Beogradu gde se skuplja hrana, dok će sutra Vojsci RS biti dopremljeno još 1.5t Jaffa proizvoda u kasarnu Zuce.\nFilip Moris obezbedio 75.000 dolara\nKompanija Filip Moris obezbedila je 75.000 dolara, koje je stavila na raspolaganje Centru za vanredne situacije za kupovinu čamaca i druge neophodne opreme za spasilačke timove. Još juče tokom dana, kompanija je Gradu Beogradu ustupila na korišćenje i magacinski prostor na Tošinom bunaru, kako bi se skladištila voda, suvi obroci i druga pomoć, koja se prikuplja za evakuisane građane.\nCrvenom krstu danas je donirano 640 komada različite garderobe i obuće. Zaposleni u kompaniji nastavljaju da pružaju svu neophodnu pomoć ugroženima na terenu, kao i da doniraju obuću, odeću i osnovne životne namirnice.\nVojvođanska banka donirala hranu za ugrožene\nVojvođanska banka obezbedila je hranu u vrednosti od million dinara za ugroženo stanovništvo u poplavama. Kamion pun hrane u vrednosti od 650.000 dinara poslat je danas u Centar za prikupljanje pomoći u Omladinskih brigada na Novom Beogradu, dok će drugi kamion u vrednosti od 350.000 dinara stići u ponedeljak.\nTri vozila banke donela su dodatnu hranu i opermu kao pomoć koju su prikupili zaposleni banke širom Srbije. Nadležnima je još sinoć stavljen na raspolaganje smeštaj za ugrožene u edukativnom centru na Paliću koji ima kapacitete da primi 22 ljudi.\nCepter pomaže ugroženima\nKompanija Cepter uplatila je u petak milion dinara za pomoć ugroženima od poplava u Srbiji. Zaposleni u ovoj kompaniji bili su prošle noći u Šapcu, a deo ekipe je i dalje na terenu u Somboru. Ustupljeno 1.750 kvadrata magacina na korišćenje Crvenom krstu, a otvoren je i punkt u kompaniji za prikupljanje pomoći u robi.\n"Gradske pijace" donirale hranu\nJKP "Gradske pijace“ donirale su danas voće, povrće i konzerviranu hranu prihvatnim centrima u Beogradu, saopšteno je iz tog preduzeća.\nTri tone hrane odvezeno je u sportski centar "Šumice“, tri tone u Radničko prihvatilište u Ustaničkoj ulici i tri tone hrane u opštinu Rakovica.\nDve i po tone hrane isporučeno je u preduzeće "Ivan Milutinović“ u Krnjači. U toku večeri biće dopremljeno dve tone hrane u halu 11 na beogradskom sajmu i dve i po tone na Dif u Košutnjaku.\nOd 40 zaposlenih muškaraca u JKP "Gradske pijace" 27 njih je upućeno na Brankov most kako bi zajedno sa drugim volonterima postavljali džakove sa peskom radi ojačavanja obaloutvrde reke Save.\nI tokom sutrašnjeg dana JKP "Gradske pijace“nastaviće akciju prikupljanja pomoći za najugroženije.\nIz Makedonije 12 šlepera vode\nMakedonska kompanija "Pelisterka" poslala je Srbiji 10 šlepera sa 225.000 litara flaširane vode.Kako se navodi u saopštenju, ta kompanija se odazvala pozivu Vlade Srbije za slanje pomoći ugroženim područjima naše zemlje koja su ovih dana zahvaćena poplavama sa katastrofalnim posledicama. "Sa najvećom zabrinutošću pratimo dešavanja u Srbiji, ljudska solidarnost i želja da se pomogne narodu Srbije sada treba da su najjači. Bez razmišljanja smo doneli odluku da pošaljemo ovaj konvoj sa svežom pijaćom vodom, u nadi da ćemo na taj način makar malo olakšati kriznu situaciju i biti od pomoći svima koji su u bici sa prirodom", navodi se u saopštenju.\nI fabrika za proizvodnu mineralne vode "Kožuvčanka" iz Kavadaraca doniraće Srbiji 50 hiljada litara negazirane izvorske vode za piće za poplavljena područja.\n"Srpska zajednica u Republici Makedoniji prikuplja pomoć, a mi ćemo uputiti dva šlepera vode za Srbiju", izjavio je vlasnik te fabrike Mitko Jančev, prenosi Tanjug. Donacija je, kako se navodi, vredna oko osam hiljada evra.


Drljača i Đapo posjetili Narodnu kuhinju „Stari Grad“\nZamjenik premijera FBiH i federalni ministar rada i socijalne politike Vesko Drljača, federalna ministrica okoliša i turizma Edita Đapo i ministrica za rad, socijalnu politiku, raseljena lica i izbjeglice Kantona Sarajevo Amela Dautbegović posjetili su danas Narodnu kuhinju „Stari Grad“, gdje ih je dočekala Zilha Šeta, poznata kao tetka Zilha.\nPosjeta je organizovana s ciljem upoznavanja resornih ministara o radu Narodne kuhinje, ali i razgovora o načinima kako u budućnosti više pomoći rad ove humanitarne ustanove.\n- Ovu priliku koristim da se prije svega zahvalim našim cijenjenim gostima koji su danas posjetili Narodnu kuhinju „Stari Grad“. Ovo je prva ovakva posjeta predstavnika federalnih institucija u 25 godina postojanja Narodne kuhinje. Zahvaljujem kantonalnom i resornom federalnom ministarstvu za svu pomoć koju su nam pružili u posljednjih nekoliko godina - rekla je Šeta.\n- Ministarstvo je prepoznalo veliki humani rad i nesebičnost tetke Zilhe koja pomaže građanima, ne samo Sarajeva, nego i cijele Bosne i Hercegovine, te su u protekloj godini odobrena sredstva u iznosu od 30.000 KM kroz projekt kojim je Narodna kuhinja „Stari Grad“ aplicirala prema Federalnom ministarstvu rada i socijalne politike. Namjera i želja je da se saradnja nastavi i u narednim godinama kroz realizaciju novih projekata - kazao je Drljača, saopćeno je iz Federalnog ministarstva rada i socijalne politike.


EPS namestio tender od 1,15 miliona evra | predragpopovic\nEPS namestio tender od 1,15 miliona evra\nTragovi naprednjačkog kriminala su ostavljeni i na portalu javnih nabavki. Jedan od njih otkriva svežu nameštaljku za tender koji je raspisala Elektrodistribucija Srbije. To Javno preduzeće radi s gubicima. Menadžment EPS-a ne zna da organizuje proizvodnju i trgovinu stujom, ali bez problema namešta tendere. Poslednji slučaj sumnjivog posla predstavlja nabavka kancelarijskog nameštaja u vrednosti od 1,15 miliona evra.\nPostupak za javnu nabavku obeležilo je poništavanje prvog tendera, podešavanje konkursnih uslova za podobnog partnera i neosnovana odluka o zaključenju ugovora s ponuđačem koji ne zadovoljava propisane uslove. Tender je objavljen 23. novembra 2018. godine. Dan pre isteka roka za otvaranje ponuda, 12. decembra 2018, ukinuto je nekoliko uslova. Umesto prvobitnog uslova da ponuđač dostavi dokaze da je ostvario prodaju nameštaja u vrednosti od najmanje 120 miliona dinara, zahtevana je potvrda da je ostvarena bilo kakva prodaja, što ima svaka stolarska radnja. Izbačene su odredbe kojima je tražena potvrda stručnosti kadrova i standarda FSC. U takvim okolnostima, kompanija „Ktitor“ jedina je dala jedinu ispravnu ponudu od 105 miliona dinara. Ostale tri ponude („Pro TENT“ – „Wood Tech“, „Eurosalon“ i „Art-invest“) probile su okvire procenjene vrednosti nabavke od 106.278.205 dinara.\nTender je poništen, a u ponovljenoj proceduri naručilac je prihvatio ponudu grupe ponuđača „Pro TENT“ iz Obrenovca i „Simpo line“ iz Vranja. Ponuda konzorcijuma u kome su se nalazili zemunski „Gaj inženjering i opremanje“, „Ktitor“ i ivanjički „Matis“ odbijena je zbog cene koja prelazi iznos procenjene vrednosti javne nabavke. Gubitnički konzorcijum je uložio zahtev za zaštitu prava u kome je istakao da je EPS grubo povredio odredbe Zakona o javnim nabavkama. Između ostalog, istaknuto je da se nosilac posla „Pro tent“ kao osnovnom delatnosti bavi pružanjem usluga privatnog obezbeđenja. Stručne reference, koje je izdalo preduzeće „Liburnia Riviera hoteli“, odnose se na opremanje hotela, a ne na kancelarijski nameštaj, koji je predmet javne nabavke. Sporna je i bankarska garancija, pa i priložena dokumentacija ponuđača.\nPartner „Pro tenta“, „Simpo line“ kao dokaze tehničkog kapaciteta i osnovnih sredstava priložio je vlasništvo preduzeća „Simpo“ ad, bez važećeg pravnog osnova. Pri tom, zakup magazinskog prostora, koji je „Simpo line“ naveo u ponudi, istekao je 31. decembra prošle godine, dakle dve nedelje pre nego što je tenderska komisija donela odluku. „Simpo line“ nije zadovoljio ni uslove koji se odnose na stručnost kadrova.\nBez obzira na sve nedostatke, naručilac je 12. januara 2020. godine prihvatio ponudu Grupe „Pro TENT“ i „Simpo line“ i dodelio joj posao vredan 136.754.086 dinara. Milorad Grčić, direktor EPS-a i ekspert za pečenjare, na taj način je dokazao da zadovoljava sve uslove za status organizatora nameštanja tendera, jednu od osnovnih delatnosti režima Srpske napredne stranke.\nSudski epilog još nisu dobile korupcionaški skandali Ministarstva sporta i Siniše Jasnića, predsednika Univerzitetskog sportskog saveza Srbije, a već se otvaraju nove afere. O tome kako se troši novac iz budžeta i kako Privredno društvo “Pete evropske univerzitetske igre u Beogradu 2020”, na čijem čelu je Predrag Jušković, pokazuje tender o kome ćemo pisati u sledećem broju.\n« Korona jača od Vučića\nNOGO: Krivične prijave protiv Nikole Petrovića i Neše Rominga »